
E cantidad di luznan di propaganda ta dunando un toque especial 
pa e bida di anochi den un di e cayanan di Las Vegas. E casinonan 
cu ta situa eynan, manera semper ta yena cu hendenan cu ta 
tratando pa gana algun placa o hasta sumanan grandi, y tambe pa 
esnan cu ta adicto na weganan di placa o otronan cu solamente ta 
buscando diverticion. Cynthia Brennan, cual señora ta trahando 
den un otro casino na Las Vegas, durante e anochi ey tambe ta 
gozando di su anochi liber den compania di su casa. Den vez en 
cuando Cynthia y su casa Terry, ora cu tempo ta permiti sa busca 
diverticion den un di e casinonan di Las Vegas. Pero nunca suerte no a yega di favorece e 
pareha aki. E bandidonan di un braza, manera ta e costumber ta guli tur e placanan cu ta 
ser hinca den e jackpot. Despues cu algun vez cu Cynthia tabata purba su suerte, pa su 
sorpresa e jackpot a cuminza ring pa un cantidad di vez. Cynthia a logra baha e jackpot. 
En total Cynthia a logra gana e suma increible di 80 miyon dollar. 


YAMADA TELEFONICO 

"Mi no por a kere mi mes durante e 
momento ey," Cynthia despues a 
conta. "Mi a spanta asina hopi, cu 
casi mi'n por a hala rosea mas. Mi 
casa continuamente tabata grita mi, 
Cynthia, trata na calma bo mes, pa 
bo'n haya un atake di curazon. Sigui 
trata pa hala rosea, Cynthia. Tene 
cuidou pa bo curazon. Si, ta den 
ansha terible mes mi a encontra mi 
mes durante e anochi ey. Esaki a 
pasa di berdad mes cu mi!" 

Cynthia despues di e anochi ey na 


unda suerte a compaña su persona, a 
keda sigui traha normalmente, 
p'asina e por costumbra cu e idea cu 
tur su trankilidad, cu e ta consisti di 
un dineral grandi na banco. Tambe 
Terry su casa a keda traha como 
barkeeper na e hotel cu e ta 
trahando. Tabata durante 11 Maart, 
apenas ocho siman despues cu 
Cynthia a logra baha e jackpot, na 
momento cu Terry a ser yama pa 
presenta den oficina di su manager. 
Tabatin un yamada telefonico for di 
e Hospital Las Vegas University. 
Terry a keda tembla riba su pianan 


di nervio, na momento cu un noticia 
leu for di agradable a ser anuncia na 
su persona. Su señora Cynthia a ser 
herida seriamente pa medio di un 
accidente di auto. Su ruman muher 
Lella Anne kende tambe tabata den 
e auto no a logra sobrevivir di e 
accidente ey. E yamada for di e 
Hospital Las Vegas University na 
unda su señora a ser transporta pa 
medio di un ambulance, hamas 
Terry no por yega na lubida esey. 
"Mi no por corda nada mas di e 
accidente ey," Cynthia despues a 
conta na su casa. "Mi ta corda si, cu 



L.G. smith Blvd. 106 Oranjestad Tel.: 825514/825638 
San Nicolas Tel.: 845046 - Shaba Noord Tel.: 870618 

FOR: 

- MARTIN SENOUR PAINTS 
All kinds of HYDRAULIC HOSES 
-ENGINE PARTS - CHASSIS PARTS - BATTERIES 

We stock for all vehicles made in the U.S.A. Europe and Far East 


3 









tanto ami y mi ruman muher a 
sali pa disfruta di un paseo y 
tambe cu nos dos tabata hiba un 
combersacion yen di placer cu 
otro. Mi tabata conta mi ruman 
muher con feliz mi ta, como cu a 
haci un luna cu ami y Terry a 
casa cu otro. Tambe cu nos dos 
tin un cantidad di plannan, ora cu 
mi mester a para e auto, pa e luz 
di trafico cu a cende cora." 

Cynthia tabata para tras di tres 
otro auto, cu tambe mester a para 
pa e luz di trafico cora, ora cu 
Clarke Morse cu un velocidad 
halto a bay dal contra e auto di 
Cynthia, cual a causa un 
accidente di cadena forma pa e 
autonan. E minivan preto, a bora su 
mes completo den e auto di e dos 
ruman muheman. 

Cynthia tabatin su faha di seguridad 
bisti, mientras cu su mman muher si 
no tabatin esaki bisti. Ta un milagro 
di cielo, cu Cynthia por a logra sali 
bibo for di e accidente fatal ey. 

"Mi a despierta den hospital. E 
docternan di un manera hopi 
cuidadoso a pone mi na altura, cu e 
accidente den cual mi a encontra mi 
mes, a haci cu mi a bira lam. E di 
cinco weso (columna) a ser machica 
completo y e mergnan di mi lomba 
tambe a ser malamente corta. ”Oh, 
mi a pensa, esaki si ta un problema. 
Y cu sigur esaki lo bay dura hopi 
mes, prome cu mi por recupera 
atrobe. Ta te despues di algun dia, cu 
e noticia ey enverdad a penetra den 
mi, cu hamas e weso di mi lomba lo 
poryegana crece na otro atrobe.” 

DOLORNANIN SOPORTABEL 

Na momento cu e noticia terible ey 
di su señora a ser participa na Terry, 



Potret di e señora aigun dia prome cu e la baha 
e jackpot. 


su bida a manera cay den otro. 
Cynthia: "Y pa casualidad, mi a 
caba di pidi mi retiro for di trabao, 
na momento cu mi haya mi mes 
involvi den e accidente ey causa pa 
un otro persona. Ademas, ya mi a 
costumbra cu e idea berdadero, di e 
suma grandi di placa cu mi tin 
deposita na banco. Y tambe, cu 
porfin ami cu Terry por bay di 
vacacion pa conoce otro paisnan cu 
semper nos ta tin e deseo pa bishita. 
Tambe tanto ami y mi casa ta tin e 
pensamento, pa mas pronto cu ta 
posible pa nos matrimonio por ser 
bendiciona cu yiunan. Pero 
lamentablemente, cu tur e plannan 
ey lo bay keda solamente den nos 
pensamento. No por ta otro. Pero ta 
asina bida por ta, awe bo por sinti bo 
mes den cielo y ni dos luna despues, 
cu ya bo por ta den un pos profundo, 
cu bo'n por imagina bo mes.” E 
promer dos simannan despues di e 
accidente, Cynthia a sufri di hopi 
dolornan insoportable. A sigui 
lunanan cu Cynthia mester a keda 
den hospital pa tratamento y 
rehabilitacion. Na momento cu e 


dolornan a bira menos, e 
speranza a ser perdi cu Cynthia 
lo por recupera y cana atrobe. E 
docternan no tabata mucho 
optimismo. 

Cynthia despues a ser manda na e 
Clinica Craig cu ta situa na 
Denver, Colorado. E Clinica ey 
ta kedando den e ceronan bunita 
y ta specializa pa pacientenan cu 
sorto di problemanan asina di 
salud. Terry por a keda cerca su 
señora, como cu esey ta ser 
permiti na e clinica special ey. 
Cynthia: "Naturalmente, cu ta 
algo grandioso mes, cu nos por 
tin e placa necesario pa por a 
paga e clinica ey. Sinembargo, pa 
placa cu nos ta pertenece, e bida ta 
hopi duro mes pa mi y ta exigi hopi 
sacrificio. Cada vez, cu mi mester 
pensa, cu ta Terry mester regla tur e 
asuntonan di cas, mi ta yora pa e 
motibo ey. Na momento cu e 
docteman a dicidi cu mi por bay cas 
atrobe, Terry mester a bay mira mas 
cu cincuenta cas prome cu e por 
cumpra un di nan. Pasobra e cas na 
unda antes nos ta bibando, ta 
consisti di trapinan y mi no ta 
gozando di salud mas pa por subi 
trapi, como cu awor mi ta un muher 
cu ta completamente lam. Y porfin, 
Terry a logra encontra un cas 
perfecto cu ta adapta na mi 
persona." 

LAGRIMANAN DRAMA 

Un aña despues di e drama 
accidental, Cynthia den sala di corte 
tabata wowo cu wowo cu Clarke 
Morse. E homber causante di e 
accidente terible. ”Señor Huez,” 
Cynthia a bisa cu'n voz sin gracia, 
”pa motibo di e accidente ey cu 

Clarke Morse a causa, mi a keda lam 
for di mi garganta te na mi dedenan 
di mi pianan. Mi no por hiza mi 
mannan sin ayudo di un hende." 
Cynthia: "Tabata algo fastioso mes, 
pa mi por a duna un splicacion kico 
esaki tin di nificacion pa mi. Pero 
esaki mi no a conta den sala di corte. 
Pasobra ta con mi por conta algo 
asina, cu mi'n tin control mas riba mi 
tripanan, mi blaas y tampoco riba mi 
curpa. E control cu mi tin ainda ta 
riba mi cabez y tambe ta danki na 
Dios cu mi no a keda mudo." 

Clarke Morse a ser condena cu 
castigo di prison pa bida largo. 
Hasta e huez no por a keda sin drama 
un lagrima, na momento cu e la dicta 
e sentencia bisando: "No ta existi 
ningun sorto di castigo cu por 
suaviza e dolor y tristeza, cu a causa 
tanto daño na Cynthia Brennan y su 
famianan. Y realizando tur loke cu 
Clarke Morse ya a yega di causa den 
pasado contra ley, ta necesario pa e 
autoridadnan concemi, mester di e 
oportunidad pa tin un control 
completo riba Clarke Morse, pa di e 
forma aki algo asina no mester ripiti 
nuncamas." 

Clarke Morse, mas cu diezcinco vez 
caba, a yega di ser deteni pa 
autoridadnan policial, pa motibonan 
di a maneha auto bao influencia di 
alcohol y ya den pasado varios vez e 
mester a presenta dilanti huez. Pero 
semper, Clarke a logra sali liber cu 


castigo condicional. Hasta durante 
1998, na momento cu e la causa un 
accidente cu auto, un victima a cay y 
pa su motibo awe e victima ey ta 
descanza den su graf. E huez 
durante e aña ey, a manda Clarke na 
un centro pa alcoholistanan por 
"kickoff'. Despues di dos luna cu 
Clarke a bondona e centro pa 
"kickoff', domina completo pa 
alcohol y cu un velocidad halto tras 
di stuur, e la causa e accidente den 
cual su victima Cynthia Brenzen pa 
resto di su bida lo keda invalido. 
Clarke, despues di a causa e 
accidente a trata na huy, pero e 
polisnan a logra pone man riba su 
persona tres caya mas leu, for di 
unda cu e la causa e accidente. E 
alcohol den su sanger tabata dos vez 
mas hopi di loke ta ser permiti pa ley 
di trafico. 

Cynthia: "Pa bisa bon cla, e homber 
ey ta un bom completo riba 
caminda. No cu mi ta odia e homber 
ey, pero enverdad mi ta hopi 
contento, cu e la ser cera pa bida 
largo y cu awor si e no por causa 
daño na ningun otro hende mas." 
Terry a tuma palabra y a bisa: "Nos 
no ta considera esaki como un 
triunfo o victoria, pasobra e la ser 
castiga cu castigo di prison pa bida 
largo. Pasobra con pisa y duro cu e 
castigo ey por ta, den nos curazon si 
nada mas no por ser cambia. Lela, e 
ruman muher di mi señora, pa su 


culpa awor ta morto. Ademas, 
Cynthia tur mainta ta spierta den un 
mesuncondicionpenoso." 

CARTAFOR DIPRISON 

Clarke Morse a demostra su duele 
na su victima, pa medio di un carta 
cu e la manda for di prison. "Ay si, 
hasta e la scirbi mi, cu e la yora hopi 
mes den su cel, pa e daño cu e la 
causa mi. Tambe, cu e ta desea cu ta 
su persona, nan mester a saca morto 
for di su auto, cual a keda totalmente 
destrui. Kere mi, pero supalabranan 
no tin ningun sorto di balor pa mi 
persona. Awor cu e ta cera tras di 
tralinan di hero, e por bisa loke cu e 
kier o ta haya cu ta bon." 

Cynthia te ainda no por lubida e 
morto di su ruman muher, Lela 
Anne. "Mi tin hopi duele mes, cu 
mi'n por yama mi ruman muher mas 
na telefon pa combersa. Y nos dos 
por combersa cu otro asina dushi y 
pa awor hamas mi por tende su stem 
y tampoco su harimentonan na 
telefon. Ademas, como mi ruman 
muher mas grandi cu mi, semper e 
tabatin su bon consehonan pa mi y 
tambe e tabata curasha mi hopi mes 
riba tur tereno. Y nos dos tabata haci 
asina tanto cosnan hunto, cu lo ta 
bay ser hopi dificil pa mi por yega na 
lubida, tur e bondadnan cu Lela 
Anne a yega di brinda mi durante cu 
etabata nabida." 




Experencia riba tereno 
musical internacional 



Nos ta amusa tur bo 
fiestanan cu gran placer. 


Pa informacion: 

Pedro Koolman Tel.: 847483 
Ady Koolman: Tel 848713 


5 














Cynthia ainda tin cinco ruman 
muher y dos ruman homber. M Nos 
como rumannan ta hopi pega mes na 
otro. E yudanza di mi famianan na 
mi persona, ta consisti di mucho 
mas valor cu oro, y esey no ta existi 
placa den mundo cu por balanzanan. 
Tur dia, un di nan mester pasa un 
rato cerca mi, pa mira cu kico nan 
por yuda mi. No lubida, cu mi 
mester depende di otronan. Figura 
bo, cu ni un simpel glas di awa mi no 
por coi, asina ta corda pa pone esey 
na mi boca. Mi no tin ningun forza 
mas den mi dedenan. Manera 
actualmente mi ta awor, ta asina lo 
mi keda tambe pa resto di mi bida. 
Terry ta esun cu ta haci e 
respondinan, ta laba e pañanan , e 
coi kibranan, ta haci cuminda y ta 
cria Cynthia durante oranan di 
come. Aunke cu e pareha casa aki tin 
e placa necesario pa nan por paga un 
sirviente pa binticuatro ora pa dia, 
nan ta prefera di soluciona tur 
problemanan nan so. Solamente, 
durante oranan di mainta, tin un 


enfermera ta pasa na cas di e pareha 
aki, pa por yuda Cynthia cu 
bañamento y cambiamento di su 
paña. 

”Ami cu Cynthia a nace pa stima 
otro, M Terry abisa. M Ademas, sitami 
persona lo a bira victima y a keda 
invalido, mi tin sigur cu Cynthia 
tambe a tene encargo di mi, mescos 
cu mi ta haciendo actualmente pa su 
persona. Na momento cu mi por ta 
den un mal humor, Cynthia 
inmediatamente cu su cariñonan sa 
con pa trece mi atrobe den un forma 
alegre. Y di otro manera ta mescos 
cu nos dos ta adapta perfecto na 
otro. Ami cu Cynthia ta stima otro 
hopi mes.” Riba e pregunta, cu si 
Cynthia ta kere cu e ganamento di 
jackpot y e accidente por tin algo di 
haci cu otro Cynthia a duna e 
siguiente contesta: M Pa ser franco, e 
pregunta aki, varios vez a ser lanza 
na mi. No, mi no ta di opinion cu por 
tin un relacion entre esakinan. 
Pasobra si mi mester contesta si, 
anto mi por ta leu di e berdad. 


Pasobra ta Dios so sa delanta, cu mi 
lo ta bay encontra mi mes den un 
accidente. Y por ta pa e motibo aki, 
cu Dios lo a haci cu mi a gana un 
suma di placa asina grandi. Pero 
naturalmente, cu mi ta desea di 
curazon, cu mi por a hala e oloshi 
atras atrobe, pa mi por ta e persona 
cu semper mi tabata antes den 
pasado. Lastima, cu esaki hamas por 
ta e caso. E realidad lo keda otro pa 
resto di mi bida. M Cynthia ta keda cu 
tur su speranza riba un milagro di 
cielo. "Podiser, un dia mi por yega 
na cana atrobe. Ta ken no sa, cu den 
futuro talvez nan por yega na 
descubri un remedi o algo otro, cu 
por haci cu mi por sali for di mi stoel 
di invalido,” Cynthia a bisa di un 
forma entusiasma.” Aunke cu e 
oportunidad aki ta hopi chiquito, 
nunca no tin ningun hende cu por sa 
algo asina delanta. Pasobra e 
oportunidad pa gana e jackpot 
grandi di aña tambe tabata un suerte 
di un riba siete miyon. Asina ta 
nuncami’nporsadelanta...” 



EMISORA 

EMILIA 
no kier 
debolbe su 
matrimonio 


Morena Santos, e mama di Emilia no 
a bay di acuerdo cu su yiu muher, na 
momento cu Emilia a participa na su 
persona, cu e tin e pensamento serio 
pa drenta enlace matrimonial cu 
Fereto Armendez. Como mama, 
Morena semper a biba cu e 
pensamento, si un dia su yiu muher 
mester yega na casa, cu e mester ta 
un joven decente pa carga e nomber 
di su famia na halto. Tampoco e 
mama no a bay di acuerdo, na 
momento cu Emilia a participa na su 
persona, cu e joven cu e la enamora 
ta un persona decente y cu e ta 
propietario di un dancing. 


"No Emilia, mi no ta acepta bo 
peticion haci na mi. Mi'n por 
compronde, ta di con bo'n ta busca 
un otro joven pa casa cu bo. Bo ta 
perdiendo bo tempo, pa casa cu'n 
homber di placa. Ademas, e ta di 
mas edad cu bo. Pakico bo'n ta busca 
un joven simpel envez di biba cu e 
pensamento, cu bo kier hiba un bida 
cubri cu riqueza?" E mama a bisa 
mirando na su yiu muher cu 
wowonan cu ta desaproba e peticion 
di Emilia. 

"No mama! Mi no ta bibando 
ningun momento, cu e deseo pa bira 
rico manera mama ta pensando." Na 
e tono cu Emilia a expresa na su 
mama, ta riparable cu e discusion ey 
ya ta tumando lugar pa bastante dia 
caba. 

"Tende, no ta pasobra mama a cay 
den un bida engañoso y a keda 
soltera, cu algo asina lo pasa cu mi 
tambe. Y no ta pa placa mi kier casa 
cu e joven ey. Solamente mi kier 
pertenece di un casa, cu mi ta stima 
y cu su persona tambe ta pertenece 
di tur e amor necesario pa mi. 


Ademas mama, no ta for di awor mi 
conoce Fereto, pero pa bastante dia 
caba. Y mi por hura pa su persona, 
cu e ta un cabayero di homber y hopi 
honestomes." 

"No mi yiu!" e mama a reacciona. 
"Un homber cu ta pertenece di 
placa, semper ta conoci, cu nan tin 
menos tempo pa dedica na nan 
señora. Y como un mucha muher 
decente, bo a pensa talvez den e 
direccion ey caba? No por ta asina, 
cu bo ta tira bo decencia afor, 
solamente pasobra e homber ey ta 
navega den placa. No haci mal uzo 
di bo bida, pero trata na encontra un 
joven cu ta adapta na bo estilo. Y bo 
merece esey como mi yiu muher, si 
bo kier ta feliz den bo bida!" 

" Ai no, mama no mester preocupa 
di e tanto ey cu mi," Emilia a bisa 
tratando na convence su mama. 
" Ademas, ya mi tin mi diezocho aña 
y a bira tempo pa mi cuminza un 
bida completamente nobo." 

E anochi ey, Emilia no por a drenta 
facil den e soño cu e merece. 


Continuamente e imagen di Fereto 
Armendez tabata pasa den su mente 
manera un novela romantico. Tabata 
durante un anochi cu Emilia Santos, 
a encontra cu Fereto den un dancing. 
Na promer mirada ya Emilia a bira 
locamente enamora na e joven ey cu 
su bon aparencia y su cabeynan 
largo. No a dura di e tanto ey, cu 
Fereto a declara su stimacion y amor 
pa Emilia. Y Emilia a realiza, cu e 
por considera e joven ey como un 
regalo bendiciona. Un amor sincero 
y berdadero. Un amor cu hamas lo 
por yega na muri pa Emilia. Un bida 
sin Fereto na su lado, lo ta algo 
imposible. E sunchinan cu Fereto a 
yega di deposita riba su lipnan 
tabata delicado, suave y unico den 
su estilo. Un sunchi cu ta consisti di 
tur e declaracionnan di un amor fiel 
yberdadero. 

EMILIA CONFIANDO SU 
SECRETO NA SU AMIGA 

E anochi cu a sigui, Emilia a tuma 
despedida di su mihor amiga, cu e 

secreto di su stimacion pa Fereto. 
Emilia a confia su amiga, tur e 
problemanan cu e ta confrontando 
cu su mama. Na momento cu Emilia 
a tuma despedida di su amiga di 
confianza y cu ya e tabata riba caya 
pa bay na e dancing di e joven cu 
tanto e ta stima, ainda e palabra di 
conseho di su amiga tabata resona 
den su oido: "Emilia, bo mama su 
conseho sigur ta di gran valor mes. 
Pero, bo mama hamas lo por stima 
pa bo. Ta bo como un mucha muher 
joven mester batalla, pa mayan bo 
por logra canta victoria." 
E caya na unda e dancing di Fereto 
ta situa tabata bastante ocupa na 
momento cu Emilia a baha for di e 
bus. Un cantidad di damanan joven 
ta canando den e caya ey bisti di un 
manera hopi sexy mes. Nan ta 
muhernan perteneciendo na e 
profesion mas bieu cu mundo 
conoce. Nan ta practicando e trabao 
di prostituta. Na momento cu Emilia 
a drenta e dancing, mesora e la trata 
cu su miradanan, pa capta e imagen 
di e joven cu tanto e ta adora. E no 
por a domina su mes, ora cu e la mira 
Fereto sinta dilanti e bar di e 
dancing. Cu pasonan liher y casi 
coriendo, e la bay den direccion di 
Fereto. E hilchinan di su zapatonan 
tabata bon scuchable pa e zonido cu 
nan tabata produci. Un sonrisa a 
aparece riba cara di Emilia na 
momento cu e la acerca Fereto. E 
tabata bisti den un camisa berde 


combina cu un carson preto. Un 
impresion fuerte a domina Emilia 
completo. 

E CARICIA PASIONAL 

"Halo," Fereto a saluda Emilia di un 
forma cariñoso. " No ta tur mucha 
muher por reparti su temponan 
asina facil, pa bin encontra cu e 
persona, den kende e ta kere 
fielmente. No ta asina, mi amor?" 
Fereto a tuma algo for di su whisky 
y despues a keda mira cu tur su 
cariño den e wowonan preto di 
Emilia. Un rato despues nan dos 
hunto tabata sinta na e bar 
saboreando di nan liquor preferi. 
Despues Fereto di un manera 
cuidadoso a hala Emilia mas cerca 
di su persona y a pone un sunchi 
suave riba e lipnan cora di Emilia. E 
tabata e di dos sunchi e anochi ey cu 
e la deposita riba e lipnan di Emilia. 
Emilia por a sinti e calor di e 
brazanan di e joven cu tabata sa, con 
pa pone su curazon den un candela 
di amor etemo. Emilia a laga su mes 
cay mas ainda den e brazanan di 
Fereto. Cu e glas di su liquor preferi 
ainda den su man, e la pasa su 
mannan rond di e garganta di Fereto. 
E joven propietario di e club, a tuma 
e glas for di Emilia y a pone esey 
riba e bar. 

"Fereto" Emilia a bisa, "enverdad 
mi ta stima bo di henter mi curazon, 
pero sinembargo mi tin algo 


berdadero pa expresa na bo. Pero 
Fereto, bo wowonan enverdad ta 
pertenece di un color dominante y 
peligroso, cu por logra conquista 
cualkier otro mucha muher 
facilmente, pa cual e ora ey mi por 
ser derota y cay malamente den e 
mundo di fracaso. Y mi tin miedo, 
pa algo asina no tuma lugar cu mi." 
"Pero Emilia, ta parce cu bo'n tin e 
confianza necesario den mi persona 
o mi por ta quivoca?" 

Durante e momento ey, e luznan 
grandi di e dancing a ser paga y e 
banda musical consisti di cinco 
musico a cuminza resona e 
siguiente set musical. 

Fereto y Emilia di un forma 
romantico y pega cu otro, a cuminza 
baila riba un balada Brazileño. 
"Emilia, bo ta mas cu un dama pa mi 
persona. Bo ta un angel completo 
den mi wowonan. Ta parce cu ta den 
un milagro mi ta pasando cu bo den 
mi braza. Emilia, ta kico mas di 
palabra mi mester pronuncia pa 
convence bo, cu enverdad mi ta 
stima bo y ta desea pa mi curazon 
por alcanza esun di bo? Mi a 
demostra bo caba, cu mi delaster 
cariñonan, pa bo por realiza cu mi 
amor pa bo ta cien porciento." Na e 
momento ey, Fereto a primi su 
lipnan riba esnan di Emilia. Un 
sunchi pasional cu a completa e 
declaracion di amor haci pa Fereto. 
"Emilia, bo sa talvez cu bo ta 
pertenece di un curpa hermosa, cu 
mi ta dispuesto pa haci cualkier 
sacrificio, pa semper bo por ta hunto 
cu mi? Ta ki dia, mi por logra haya e 
oportunidad tan anhela, pa mi por 
goza y disfruta di bo curpa 
tentativa? Mi oportunidad no lo 
yega nunca?" Di un manera 
delicado,Fereto na e momento ey a 
laga su man bay den e blusa di 
Emilia. 

"Fereto actualmente bo ta 
impresiona mi mas ainda." Fereto a 
laga un hari suave resona den e 
horea di Emilia y a puntra: "Emilia, 
mi por haya sa di bo, cu actualmente 
bo ta hayando un calor di amor?" 
"Fereto, e palabra di amor ta resona 
mucho simpel, pa e caricia cu 
actualmente ta bo brindando na mi." 

Na e momento ey, Fereto a laga un 
awacero di sunchi cay tanto riba e 
cara di Emilia, su garganta su 
horeanan y su lipnan. Emilia por a 
sinti con e man di Fereto ta 
cariciando su pechonan y un ola 
flamante di deseo a podera di su 
curpa. E por a sinti con e parti 
principalnan di su pechonan a 
cuminzabiraduro. 

"Emilia, pakico bo'n ta bin biba 
cerca mi? n Fereto a bisa mientras cu 
e ta cariciando e cara suave di 
Emilia. Pero Emilia nunca no a biba 
cu e pensamento, pa biba hunto cu 
un homber, sin cu e la ricibi e 
bendicion pa ta casa oficialmente. 
Un sonrisa forza a aparece riba e 
cara di Emilia y despues e la 
contesta" No Fereto! Mi no ta un 
clase di mucha muher, cu ta reparti 
mi curpa solamente pa diverticion. 
Esey si nunca, Fereto!" "Pero 
Emilia, mi lo duna bo mi palabra 
honrado. Mi ta dispuesto pa drenta 
enlace matrimonial cu bo mas 
pronto cu ta posible. Bo ta acepta mi 
peticionpa ser mi señora, Emilia?" 
Un sunchi largo a sigui na e 
momento ey pa e pareha felizmente 
enamora. Un sunchi, cu nan no a 
ripara mes cu e banda a termina cu 
nan ultimo notanan musical. 

Un anochi despues cu Fereto a 
declara su amor oficialmente na 
Emilia, e no por a domina su mes pa 
tene e secreto ey pa su so y e la bay 
cerca su amiga di confianza, pa 
reparti su secreto sagrado cu e 
siguiente comentario: "Bo por tuma 
mi palabra na serio, pero den Fereto 
mi a a encontra un homber 
completo, tanto den caracter y cu su 
bon comportacion. Y e anochi ey 
despues cu mi mester encontra 


enlace matrimonial oficialmente, ta 
pa promer vez den mi bida, cu mi lo 
bay experencia e dulzura pa ta un 
muher completo, como cu nunca 
antes mi no a experimenta esey 
ainda. For di awor caba, mi ta 
ansioso mes, pa haya sa kico di 
nificacion tin, pa por entrega mi 
curpa completo na un homber. E ta 
parce mi algo grandioso mes." Su 
amiga di confianza mester a trata na 
forza pa no laga un hari resona. 

ENLACE MATRIMONIAL 

Den termino di casi tres siman, 
Fereto y Emilia a encontra enlace 
matrimonial. Un di e mihor amigo 
di Fereto a para como testigo y pa 
parti di Emilia, su amiga di 
confianza a funciona como testigo. 
E mama di Emilia, aunke cu e la ser 
invita no a presenta na e matrimonio 
di su yiu muher. Despues di e acto 
oficial di e matrimonio, e pareha 
feliz a bay direccion pa un sala di 
hotel, na unda un recepcion a tuma 
lugar. Varios di e amistadnan di e 
pareha a presencia pa duna nan 
palabra di felicitacion na e pareha 
recienmente casa. Un recepcion na 
unda no a haci falta di nada, pa e 
invitadonan por a sinti nan mes na 
un berdadero recepcion di un 
casamento. Sinembargo, un 
pregunta grandi a keda funciona den 
e mente di Emilia: "Ta pakico mi 
mama no a presenta na e recepcion 
di mi casamento? E lo ta rabia ainda 
riba mi? E por ta furioso talvez?" 
Asina un cantidad di pregunta a 
keda molestia Emilia 
continuamente. 

Dos siman despues cu e pareha a ser 
declara oficialmente como homber 
y muher, Emilia a tuma e decision pa 


bay duna su amiga di confianza un 
bishita. Y na cas di su amiga di 
confianza, e no tabatin bastante 
palabra, pa e por a expresa con bon 
Fereto ta como su casa. "Mi no ta 
gaña, bo por tuma mi palabranan cu 
tur seriedad. Pero den Fereto, mi a 
encontra un casa ideal cu sa con pa 
trata mi como su señora. E no ta un 
persona, cu ta golpia un hende 
muher, manera varios otro 
hombeman si ta haci cu nan señora. 
Pa mi Fereto a resulta di ta un 
homber hopi perfecto como mi 
casa." 

Mientras tanto Emilia cu a casa cu 
su 18 aña di edad tabatin casi diez 
aña casa cu e propietario di e 
dancing, na momento cu durante un 
anochi, su casa a encontra su mes 
den algo cu nunca e no a spera esey. 
E anochi ya tabata pasando pa habri 
lugar pa e marduga ocupa su lugar, 
ora cu un batallon di polis bon arma 
y inespera a haci un razia na e 
dancing di Fereto, pa controlacion 
di droga o algo otro ilegal. Varios 
persona cu tabata den e dancing 
durante e momento ey a ser 
transporta pa warda di polis. Fereto 
Armendez tambe tabata entre esnan 
cu a ser hiba pa e polisnan. Y Fereto 
mescos cu tur e otro hombeman 
tambe a ser obliga pa e polisnan pa 
desnuda su mes. Fereto a protesta y 
no tabata dispuesto pa obedece e 
ordo di e polisnan. Pero e la ser 
obliga pa e polisnan pa haci esey, 
como cu ta un control severo ta 
tumando lugar. Y durante cu Fereto 
a kita su camisa, e polisnan por a 
mira cu su pechonan tabata cubri cu 
un sorto di tape. E tape rond di su 
pechonan tabata un sorto di 
camuflahe pa e polisnan? Despues 

Fereto a ser ordena pa desnuda su 
mes completo. Pero Fereto, no 
tabata kier a cumpli cu e ordo di e 
polisnan. E polisnan por a sospecha, 
cu e mester tin droga scondi sea 
entre su jeans o den su paña interior. 
Por ultimo, Fereto no por a soporta e 
impresion mas y la desnuda su mes 
completo. E polisnan no por a kere 
nan mes, pa loke nan propio 
wowonan a haya pa mira. Fereto no 
tabatin ningun sorto di droga 
manera e polisnan a hiba di 
pensamento. E polisnan a keda boca 
habri, pa e sorpresa cu nan a 
encontra nan mes aden durante e 
momento ey. Fereto no tabatin e 
organo sexual cu un homber ta 
pertenece. E la resulta di ta un 
muher completo. Ademas su 
promer nomber no ta Fereto pero 
Felizia. Un poco despues, Emilia a 
ser lanta pa e polisnan cu a presenta 
na su cas y a ser hiba pa e polisnan 
como su señora. Emilia a ser 
confesa y a declara e siguiente na e 
polisnan: "Durante e promer anochi 
di nos matrimonio mi a realiza, den 
kico enverdad mi a encontra mi 
mes. Den promer instante, mi kier a 
bandona mi casa pa semper. Pero 
despues, mi a realiza cu Fereto 
enverdad ta un persona grandioso 
pa por ta na mi lado. Y aunke, cu mi 
a realiza cu e no ta un homber 
manera semper mi a kere, pero cu e 
ta un muher completo, sinembargo 
ya mi stimacion a bira mas grandi 


ainda pa su persona, cu e trato cu e ta 
brindando na mi. Y hamas mi lo 
biba cu e pensamento pa bandona 
Fereto. Mi no ta mira ningun motibo 
pa haci esaki. Y durante e prome 
anochi di nos matrimonio, ainda mi 
tabata puro virgen. Y pakico no, si 
nunca antes prome cu mi matri- 
monio, nunca mi no a yega di reparti 
mi curpa cu ningun otro homber?” 

E NOTICIAESCANDALOSO 

Na momento cu e noticia 
escandaloso ey a aparece den e 
corantnan, e mama di Emilia por 
poco a perde su respiracion. Un 
verguenza total a cubri su persona 
como un muher decente. Y prome 
cu tres ora, despues cu e la lesa e 
noticia ey den corant, cu ya e la 
presenta bao di un zundramento 
formal cerca e polisnan, "Ta esaki ta 
mi danki como un bon mama? E yiu 
muher di mi ey, cu mi a kere 
fielmente cu e ta un mucha muher 
decente, a resulta di ta un porqueria 
di muher! Anto e la risca na conta, 
cu tempo cu e la casa, cu ainda e 
tabata un virgen completo! Ta bon 
cla pa mi awor, ta di ki manera e la 
perde su virginidad! Na man di un 
muher cu a haci mal uzo di su 
persona! Mi no ta desea, pa tende 
nada mas di e yiu muher di mi ey, cu 
ta un sinverguenza completo, cu a 
pone un mancha di escandalo pa mi 
bon nomber. Mi lo muda mas pronto 

cu ta posible pa un otro districto. Mi 
no ta desea pa por encontra ni cu mi 
bisiñanan mas y tampoco cu mi 
conocieman! Kiunverguenza!" 
Tambe e amiga di confianza di 
Emilia, a presenta cerca e polisnan. 
E la conta e historia completo cu e la 
tende for di Emilia. Y ta su historia, 
a saca e berdad completo na 
claridad. E historia for di momento 
cu Emilia a sera conoci cu e 
propietario di e dancing cu ta situa 
na Minas Brazil, y tambe con e la 
confia e secreto na su persona, cu 
ainda e tabata un mucha muher 
virgen. Y tambe cu Emilia tabata 
sumamente contento, cu durante e 
prome anochi di nan matrimonio, e 
lo bay goza pa promer vez di un 
caricia pasional na unda e lo bay, 
cera conoci kico e palabra sex lo tin 
di nificacion pa su persona. 
"Enverdad, durante cu Emilia a 
conta mi esey, e la haci e huramento 
na mi, cu ainda e ta virgen. Pero si, 
awor cu mi a haya sa e verdad, cu 
Emilia ta un lesbiana, hamas mi lo 
kier su persona como mi amiga! 
Pasobra, mi no kier pensa mes, si un 
dia e mester yega na bishita mi, cu e 
lo haci e peticion na mi, pa mi por 
haci amor cu su persona, pa e por 
logra su deseo amoroso! No, un 
sorto di muher asina si mi'n ta y no 
kier bira un asina tampoco!" 

Na momento cu e autoridadnan 
oficial a haci e peticion pa Emilia 
anula su matrimonio, su cara a ser 
cubri cu furiosidad y a bisa: "No! 
Hamas mi lo disvolve mi 
matrimonio. Mi casa, aunke cu e ta 
un muher, e sa con pa semper a yena 
mi bida cu felicidad. Ademas, mi tin 
aña's casa caba cu su persona. Su 
comportacion como mi casa ta hopi 
grandioso y sublime, cu hasta nos 
tin e pensamento, pa adopta un o 
mas yiu. Tambe mi ta dispuesto pa 
lucha den un forma oficial, pa nos 
matrimonio keda oficialmente cu su 
validez. Mi ta stima Fereto como mi 
casa y cu e palabranan aki, ya mi a 
expresa bastante caba, cu hamas mi 
lo disvolve mi matrimonio. Lubida 
esey!" 

TA PARCE CU E 
HUNGADOR Dl 
ANTES Dl 
FUTBOL JUNIOR 
RASMIJN Dl 
ESTRELLA A 
SER LUBIDA 


Ta parce cu e antes hungador y goleador di Estrella Junior Rasmijn a ser lubida. Como mucha, semper bo por a 
encontra Junior Rasmijn dilanti su cas cu tur su entusiasmo hungando bala. Y esaki for di momento cu solo sali te 
na su bahada. E tabata hunga bala cu su rumannan, sobrino-nan, sobrinanan y tambe cu otro muchanan cu tabata 
su famianan. Tabata parce cu Junior Rasmijn su cuminda durante di dia tabata mas tanto core tras di e bala, cu e 
cuminda cu su mama tabata prepara pa e come. Su mama mester a lanza varios grito den direccion di su yiu 
homber, pa laga e bala un banda p’asina e por a bay come. Un mucha homber cu a nace pa ser hungador di futbol. 
Tabata su omo Kees Rasmijn, cu a descubri e talento di e joven aki y a hiba Junior Rasmijn riba un berdadero 
tereno di bala. For di eynan Junior Rasmijn a ser tuma pa e equipo di Arsenal. Despues Junior Rasmijn a muda pa 
Sportboys y por ultimo e la liga su mes na e equipo di futbol Estrella. Aunque cu actualmente Junior Rasmijn ta 
bibando na Hulanda, su nomber te ainda no ta facil pa ser lubida den e rey deporte futbol. Un articulo den un corant 
di algun aña tras, na unda e fecha di e corant ey no ta lesable mas, por ser lesa cu letranan vet, cu Junior Rasmijn 
hungando pa Arsenal durante un competiti a sali e maximo goleador cu 59 goal riba su nomber. Kende Junior 
Rasmijn ta como persona y cu a yega di hunga paArsenal, Sportboys y por ultimo a hunga pa Estrella prome cu e la 
emigra pa Hulanda? Revista Boulevard cu tur honor a tuma e decision pa un vez mas trece Junior Rasmijn den 
publicidad. 


JUNIOR RASMIJN NO TA 
GUSTA PA SER ADMIRA 

Junior Rasmijn kende tabata sinta 
tras di su lessenaar a tira su ultimo 
mirada riba su computer y a bisa: 
"Ay, manera bo mes por mira mi ta 
existi ainda y tambe cu puro sanger 
di deporte den mi curpa. Pero kico 
mas mi por a haci, como pa motibo 
di mi futuro, mi mester a bandona 
Aruba pa bin biba aki na Hulanda. Y 
pa ser sincero, cu e decision cu mi a 
tuma te ainda no a duel mi. Mi ta 
bibando feliz akinan cu mi famia y 
te ainda mi no tin nada di keha. Pero 
si, pa ser honesto, e recuerdonan di 
Estrella te ainda ta hopi bibo mes 
den mi pensamento. Ademas 
Hulanda ta un pais frieu, cual ta haci 
cu bo’n ta sinti e ambiente caluroso 


manera si ta e caso na Aruba.” Pa un 
momento e combersacion a ser 
interumpi na momento cu un bala a 
dal contra e muraya di e sala. "Ah, 
Junior a bisa, M esey ta mi yiu 
homber chikito, kere mi, e no por 
mira un bala cu wowo." Den e sala 
un mucha muher chikito di mas o 
menos tres aña ta coriendo riba un 
bicicleta di hunga. "Halo, boso no 
por stop un rato cu e desordo ey?" 
Junior despues di a dirigi su mes na 
su dos yiunan chikito a bisa. "Ta 
asina bida ta den e mundo aki, Aruba 
por ta chiquito, pero si fantastico y 
sublime mes, como cu e hendenan 
eynan ta biba den union cu otro. 
Loke mas mi ta gusta di Aruba como 
un futbolista, ta cu bo fanaticonan ta 
bibando completamente cu bo 
durante un wega di bala. Y esey ta 


haci cu automaticamente bo ta haya 
cu bo mester usa bo delaster un 
energia riba veld cu bo curazon por 
produci. Mihor bisa, cu bo ta haya 
un sorto di sintimento di poder riba e 
tereno di bala. Mi no ta gaña," 
Junior a bisa, "pero algo asina a 
duna tanto ami y mi team di antes 
completo, un publicidad hopi 
grandi, cual bo mester di esey pa bo 
team por logra e triunfo riba tur 
tereno. No! Esey si no!" Junior 
sacudiendo su cabez a reacciona 
riba un pregunta. "No, mi no ta gusta 
pa ser admira, bastante cu mi por 
laga mi fanaticonan goza di mi 
talento como futbolista. Pasobra mi 
ta un hungador cu ta gusta presenta 
futbol di clase y haciendo esey tanto 
ami y estrella a gana e simpatia 
necesario di e publico presente. 

Junior Rasmijn den compania di su familia 


Pero si, mi mester bisa acerca, cu un 
solo hungador no por presta lo 
maximo. Pa bo por cosecha exito, ta 
tur diezun hungador mester brinda 
otro e cooperacion necesario, pa di e 
manera ey un bon team por funciona 
riba veld. Bo por compronde kico 
mi kier meen? Pasobra, bo mester 
cumpli cu e responsabilidad cual bo 
ta haya for di bo trainer. Y si bo 
cumpli cu esey, anto sigur tanto abo 
como e resto di hungadoman lo sali 


positivo y exitoso, pa e wega 
di bala cu a ser hunga. 
Ademas,” Junior a bisa 
acerca, ”bo lo gana e 
confianza tambe tanto di bo 
trainer y di bo president. Y na 
momento cu e refre fluit e 
final di e partido y si bo 
equipo mester triunfa, sigur 
bo por sinti e ora ey, con bo 
curazon lo resona e ritmo 
grandi di victoria. Con? Y si 
mi team mester ser derota? 
Ah, esey no ta forma ningun 
problema,” Junior a bisa cu'n 
voz tranquil. "Pero si, 
bastante cu bo a hunga di un 
manera sportief, ya p'asina bo 
a cumpli cu e regla cu e 
mundo di futbol ta exigi. 
Corda bon, cu no ta tur dia bo 
por funciona di un manera 
dominante, pa bo team por 
sali victorioso.” 

ESTRELLA PA MI TA UN 
EQUIPO DI BALOR 

Sinembargo cu e nomber di Junior 
Rasmijn durante añanan atras tabata 
alcanza tur medio di prensa y tabata 
ser pronuncia riba cada lipnan, ta 
parce cu su nomber a bay den e buki 
di olvido. "Ay no! Lubida!" Junior a 
reacciona. "Pasobra nunca no por 
ser kita afor, cu durante un competiti 
mi a yega di score 59 gol. E 
aplausonan cu mi a ricibi di mi 
fanaticonan te ainda ta resona den 


mi oido. Durante e temponan ey mi 
mama a keda hopi orgulloso di mi 
como su yiu homber. Ainda mi por 
recorda, con mi mama riba e dia ey a 
bisa mi: "Pero mi yiu, ta bril di solo 
bo tabatin bisti cu bo no por a score 
60 gol?" Junior a hari y a bisa: 
"Enverdad, durante e competiti ey, 
mi a presta tur mi atencion na mi 
team y mi fanaticonan, pa regalanan 
un wega, cu hamas nan lo yega na 
lubida esey tan facil. Durante e ^ 

wega ey, for di e veld mi por a tende 
con mi mama tabata grita pa apoya 
mi." Pa un momente a parce cu 
Junior tabata leu for di mundo cu su 
pensamento. Junior a dirigi su 
miradanan na e wandmeubelkast y 
despues a bisa: "Mi. . . mi tin hopi 
duele cu mi mama no ta na bida mas. 

E la fayece riba 15 December 1977 
cu su 55 aña di edad. Bo tabata 
conoce mi difunto mama? No, bo'n 
conoce? Spera un momento por 
fabor," Junior a bisa cu un voz 
calma. Junior a hala e stul dilanti su 
computer mas dilanti y despues a 
lanta y a bay direccion pa e 
wandmeubelkast. Un rato despues 
Junior a regresa cu e potret di su 
difunto mama den su cuadra. "Esaki 
ta mi mama," Junior a bisa. Riba e 
potret, e difunto mama di Junior ta 
mirable bisti cu un blusa geel den un 
forma asina bibo, cu tabata parce cu 
nunca su curazon no a yega na 
termina di funciona. Su wowonan ta 
mustrando asina bibo y ta igual cu 
nan ta sclamando na cielo, pa un 
bendicion santo pa su yiu homber y 
su famianan. Un potret cu pa semper 
lo keda cu su imagen adorable graba 
pa etemidad den e curazon di Junior 
Rasmijn. Un poco di e claridad di ^ 

solo durante e momento ey, cu su 
rayonan di oro tabata penetra den e 
sala na unda Junior ta bibando den e ^ 

flat na tres piso halto. E zomer ta 
completamente aden. E biento di un 
manera suave ta moviendo e cortina 
blanco di e sala cu tabata habri. Un 
naturaleza enorme consisti di 
palonan grandi y halto cu nan 
foyonan berde ta formando e beyeza 
unico di e flatnan den vecindario. 

Un buniteza cu por inspira cualkier 
ser humano. Riba rand di e bentana 
grandi consisti di glas, un cantidad 

di C.D. ta formando e 
coleccionnan favorito di Junior 
Rasmijn. 

M Bo sa kico,” Junior a inturumpi e 
silencio cu e ta reinando. ”Mi tata 
tambe ta gusta apoya mi hopi mes. 
Semper e tabata bisa mi: "Junior, 
tende mi conseho. Percura, pa 
semper bo keda inteligente y 
diplomatico ora bo ta hungando 
bala. Y si bo por cumpli cu esey, e 
fanaticonan semper lo carga bo den 
nan braza." Pa un momento nos 
combersacion a ser obliga na ser 
para. Casi sigui pa dos biaha e bel 
di e porta a resona. Diripiente 
tabata parce, cu e cas di Junior 
completo tabata den movecion. Un 
pareha cu su dos yiunan y un amigo 
di Junior a duna acto cu nan 
presencia. Un rato despues nos 
combersacion por a tuma lugar 
atrobe. "Bo sa, mi mes ta di 
opinion, cu si no ta pa mi 
achtoprimo Niaks Rasmijn, kende 
ta un maestro riba su tereno como 
entrenador, anto talvez Estrella no 
a yega di e leu ey. E la haci mas cu 
tur e otro futbolistanan. Ademas ta 
su persona a logra cu Aruba a bay 
dilanti pa loke ta trata di keeper. 
Asina ta, pa mi Niaks Rasmijn ta 
keda esun mihor. Sorry . . . Pero 
kico bo a puntra mi? Kico ta mi 
opinion di Dochi Lee? Hmmm, 
Dochi Lee pa mi ta un gran 
comentarista riba tereno di deporte 


y hunto cu TOP F.M. y su director 
Edmond Croes, y tambe e 
presidente di Estrella Maikel 
Lopez, nan a logra cu e deporte di 
futbol a dal pasonan gigantesco, na 
unda cu e tribunenan di e stadion 
tabata ser yena completamente. 
Esey no ta coi loko!" Junior 
poniendo un accento den su voz a 
bisa. "Y papiando di e presidente di 
Estrella Maikel Lopez, semper 
mes e la trata nos, cu tur cariño cu 
su palabranan pa curasha nos. Por 
ehemplo, un anochi prome cu nos 
mester bay hunga bala, nos tabata 
ser invita na su cas. Y eynan, nos 
tur ta haya un bon soppi di 
sancocho, como cu e ta algo cu ta 
pertenece di hopi forza mes. Con? 
Cu e soppi ey a yega di yuda mi? 
Esey si ta algo dificil pa bisa. Pero 
un cos si mi sa, cu un anochi 
despues cu mi a come e soppi ey, 
mi a score un gol bestial mes. 
Haha," Junior a bisa hariendo." 
Caramba! No por ta otro tampoco, 
e soppi ey mester tin hopi forza 
mes, pasobra manera e gol ey a 
drenta, mi ta kere cu te dia di awe e 
keeper ey, no por realiza cu ta un 
bruheria a ser haci o cu tabata un 
gol di milagro. No, mi no ta lubida 
Maikel hamas den mi bida. Semper 
e la trata Estrella mas mihor cu e 
tabata por. Y despues cu Estrella 
mester gana un partido, e anochi 
ey, nos tur ta bay na cas di Maikel 



Lopez, y nos ta cambia su sala pa 
un salon di fiesta, na unda nos ta 
celebra nos victoria na grandi. Bo 
sa kico, ta un di mi deseonan di mas 
grandi? Ta pa un dia, mi por haya e 
oportunidad atrobe, pa por hunga 
aunke ta un partido di futbol pa 
Estrella. Mi tin e confianza den mi 
mes, cu sigur mi lo regalanan dos o 
tres gol. Bo mes no ta kere cu esey 
por ta posible? Estrella pa mi.ta un 
equipo grandi y di gran balor. Mi 
no mester gaña, pero e aplausonan 
cu mi a yega di ricibi como 
futbolista di Estrella te ainda 
continuamente ta persigui mi." 



HOLA AMIGOS 
te invito a que sintonises 


DINASTIA VALLENATA 

LA DIFERENCIA PARA ESCUCHAR 
VALLENATO" 

Todos los Sabado 
3:00 p.m. - 5:00 p.m. 

Todos los Domingos 
10:00 a.m. -12:00 p.m. 

Con mucho amorTu amiga: 
MARELBIS REDONDO 

NOS BEYEZA 






A CONQUISTA E PUE 
Y A LOGRA E TITULO D 


Gianelly Leo no ta un persona cu mester di introduccion. Cu su beyeza y talen 
internacional. Durante augustus 2002, Gianelly Leo a haya e honor pa representa 
a haci nan maximo esfuerzo, pa por a logra e corona di "Reina de las Flores". 1 
conquista e titulo como "Embahadora di Bon Voluntad". Un titulo cu Gianelly L' 
aki, y cu mil amor kier reparti esaki cu tur nos fiel lesadornan. 

Dl ARUBA GIANELLY LEO 

BLO COLOMBIANO NA MEDELLIN 

I "EMBAHADOR Dl BON BOLUNTAD" 

o e la yega di conquista varios titulo den certamennan di beyeza, cu a yega di ser organiza na Aruba y tambe riba tereno 
\ruba na Medeliin Colombia, pa e competencia di "Reina de las Flores". Un certamen na unda varios beyeza di diferente pais 
iianelly Leo despues di e certamen por a regresa Aruba satisfecho y rondona pa alegria. Gianelly Leo na Medellin a logra 
oa merece cu tur honor. Revista Boulevard por a logra di haya e oportunidad pa haci un combersacion cu e adorabel preciosa 



Gianelly Leo tabata bisti den un Jeans 
blau y un blusa preto, na momento cu mi 
a ser ricibi pa su persona. E fan na e 
plafon den e sala tabata funciona cu su 
maximo velocidad. Un calor tremendo, 
na e momento ey despues di oranan di 
merdia tabata ser produci pa nos solo cu 
su cantidad di rayonan di oro. Su tono 
tabata hopi controlable na momento cu e 
la tuma palabra na su encargo. "Pa ser 
sincero, na momento cu mi a haya e 
invitacion pa bay representa Aruba na 
Colombia, ningun momento mi por a 
biba pensa den kico mi lo bay encontra 
mi mes. Mi a ser ricibi di un manera hopi 
grandioso, cu te awe ta bibo den mi 
pensamentonan," Gianelly Leo cu un 
voz joven y simpatico a bisa. "Tan 
pronto cu mi a yega na Medellin, cu mi 
por a ripara cu e organisadoman di e 
certamen "Reina de las Flores" a percura 
pa mi tabatin mi propio Bodyguard, pa 
compaña mi na unda cu mi mester bay. 
Increible," Gianelly a bisa cu'n tono 
corto." Y mi a ser hopi bon proteha mes, 
pasobra ta tur hende mes tabata acerca 
mi, pa por a haya mi firma. Y tambe ta un 
y tur kier a saca un potret hunto cu mi, pa 
nan por tin esey como un recuerdo. Y ta 
claro, cu durante di momentonan asina, 
mi por a sinti, cu ta igual cu ta den un 
mundo di fantasia mi ta bibando. Pero 
esaki no tabata asina," Gianelly 
sacudiendo su cabez a bisa cu un sonrisa 
suave riba su cara. "Pero e tabata un puro 
realidad. Pa ser franco, mi mester bisa, 
cu e hendenan di Colombia ta hopi 
amable mes di loke mi a imagina den 
promer instante. Pero ta kico mas mi 
mester a pensa? Como cu den promer 


instante ta solamente cosnan negativo 
mi tabata tende di Colombia, cu hasta mi 
tabatin hopi miedo pa bay eynan. Pero 
awor mi sa mihor," Gianelly a bisa cu un 
placer den su voz. 

Pero tan pronto cu Gianelly Leo a pisa 
pia riba e suelo Colombiano, cu e por a 
realiza cu e no ta eynan pa sosega, pero 
pa cumpli cu un deber pa promove 
Aruba di un mihor manera cu ta posibel. 
Gianelly lo ser persigui continuamente. 
"Mi no por a bay ningun caminda hunto 
cu e otro candidatanan, cu un cantidad 
enorme di fotografonan di prensa tabata 
sigui nos. Y ta di compronde, pasobra 
nan tur tabata trata pa nan por saca e 
mihor potretnan cu ta posibel pa nan 
corant. Continuamente, mi mester a 
keda den un esfera agradabel sin 
limitacion. Bo sa kico, mi lo bay busca 
algun di e corantnan pa bo por mira." 

Un rato despues Gianelly a regresa 
atrobe den e sala cu un cantidad di corant 
den su mannan. Corantnan di Colombia 
pa cual cada momento cu e ta desea, e 
por repasanan y biba atrobe cu e 
recuerdonan inolvidabel di e certamen 
"Reina de las Flores". Un cantidad di 
potretnan di Gianelly y tambe di e otro 
reinanan di diferente otro paisnan tabata 
mirable den e cantidad di e corantnan di 
Colombia. "Kere mi," Gianelly a bisa 
cu'n tono entusiasmo, "mi tabatin 
totalmente un otro bida na Medellin di 
loke mi tabata costumbra. Un sistema di 
bida, cu mi mester a cambia pa adapta mi 
mes, pa locual mi a encontra mi mes na 
Medellin. Eynan nos tur cu a bay pa 



participa den e certamen pa "Reina de las Flores" tabata 
ser considera igual cu ta un artista grandi di fama nos ta." 
Gianelly a pone e corantnan riba e mesa di sala y despues 
a bisa: "Ta na unda mes cu nos mester a bay cu bus, e 
hendenan tabata para nan auto y otronan tabata acerca e 
bus y tabata bin na e bentananan pa duna nos un man y 
otro tabata desea un firma di nos. E tabata algo grandioso 
mes pa nos, pa realiza con hopi nos tabata ser admira. 
Den un palabra bisa, mi tabatin un tarea hopi cansancio, 
pero sinembargo hopi agradabel," Gianelly a bisa 
mientras cu su lipnan cora a forma un sonrisa cu a 
manifesta un simpatia total riba su cara limpi y preciosa. 
Un sonrisa cu a forma e imagen completo di su persona 
conhuntamente cu su wowonan preto y cabeynan preto 
cu a duna e impresion cu nan por corona cualkier alma o 
curazon. Pa un momento a parce cu Gianelly no tabatin 
nada mas pa expresa. Gianelly a hala un rosea profundo 
y despues a bisa: "Pero loke mi ta contando, e mesun cos 
tabata tuma lugar tambe, na momento cu nos mester 
acudi na restaurant sea pa desayuna o pa come. Ta un 
cantidad di hende mes tabata keda pafor di e restaurant 
pa por a capta un sonrisa di nos. Increibel! Nunca antes 
mi no a yega di confronta mi mes den algo asina. Nos tur, 
como cada representantenan a haci nos maximo 
sacrificio cu tur placer y amor pa representa nos pais, di 
un mihor manera cu nos tabata por. Y Aruba merece 
esaki toch o no?" Gianelly cu un hari chikito riba su cara 
a bisa. Un hari cu a forma un atraccion precioso cu no ta 
facil pa formula esaki den palabra." Y bo sa kico si a 
kibra mi curazon na Meddellin? Esey tabata e muchanan 
cu tabata haci e siguiente peticion na nan mama: "Mami, 
mami, mami quiero sacar un foto con la reina de Aruba." 
Un sonrisa iluminosa y cu energia pa di tantisimo vez a 
aparece atrobe riba e cara di Gianelly." Ah, kere mi, pero 
pa mi un mucha ta igual cu un angelito inocente for di 
cielo. Nan sigur a merece tur mi atencion na e momento 
ey, pasobra tanto nan palabranan y nan harimentonan ta 
algo puro y natural. Bo mes tambe no ta pensando 
mescoscu mi?" 

Gianelly Leo cu su cariño y bondad real a keda cu su 
responsabilidad y deber, pa representa Aruba di un 
manera cu e lo laga su efectonan positivo atras na 
Medellin. "Mi mester tabata hopi cariño mes eynan, pa 
Aruba por florece y gana e simpatia di e hendenan 
eynan. Ademas, ta hopi hende mes tabata yama mi na 
telefon y nan tabata bisa mi: "Señorita Aruba, mi tin un 
regalito pa bo," Gianelly pa un rato a dirigi su mirada na 
un cuadra cu pinturanan modemo y despues a bisa: "E 
regalonan tabata consisti di flor, buscuchi dushi, 
bonbons y otro regalitonan mas." 

Tocante e desfile mes di Reina de las Flores" Gianelly no 
tabatin nada di keha. "Riba e dia ey mi a haya e honor, cu 
mi tabata e unico reina cu a haya un carosa 
completamente pa mi so. Mi no mester a reparti e carosa 
ey cu ningun di e otro reinanan. Pa e desfile di Las 
Flores, nos mester a bay cu disfraz y nos cada un tabatin 
un caha di flor cu nos mester a parti. Pero ni dos minuut 


despues cu ya e floman a caba. Y pa bisa berdad, cu e 
hendenan a bira hopi loco mes cu mi persona como e 
Reina di Aruba. Unda cu mi a bay den e desfile, mi por a 
tende e gritonan: "Amba, Amba, Amba". Gianelly pa un 
rato a mantene un silencio y despues a bisa: "Y e 
aplausonan pa mi a resona hopi mes. Cuanto curazon mi 
a laga kibra eynan? Hmmm, di esey si mi no tin ningun 
idea," Gianelly a bisa hariendo. 

Gianelly Leo durante e certamen di "Reina de Las 
Flores" a logra e titulo di "Embahadora di bon 
Boluntad". Gianelly a ser recompensa cu un yabi grandi 
di puro plata, cual tin e nificacion, cu pa medio di e yabi 
ey, Gianelly Leo por habri e porta di e ciudad Medellin. 
Tambe Gianelly a ricibi un documento consistiendo di 
un papel duro y hopi bunita. Colombia a logra na 
conquista e corona pa medio di su candidata Johanna 
CureLemus. 

Gianelly Leo: "Mi a saca un cantidad di potret di tur e 
reinanan, pasobra sigur ta, cu hamas mi kier lubidanan. 
E potretnan ey pa etemidad lo keda como un recuerdo 
inolvidabel pa mi persona." 

Na momento cu mi a tuma despedida di e beyeza 
Gianelly Leo, mi a subi mi auto y a pone e radio na un 
emisora preferi. Un cancion bunita y romantico na e 
momento ey tabata resona, y tabata enriqueze cu tur 
capacidad mi pensamento di un manera hustifica. 
Gianelly Leo enverdad ta un beyeza cu a ser regala na 
nos como un regalo for di cielo. Gianelly Leo ta carga cu 
tur honor un corona invisible riba su cabez. Un corona cu 
ta consisti di un calidad halto y cu ta inpagable pa su 
validez. 

TE CON LEU 

NOSMINISTER Dl HUSTICIA 

RUDY CROES 

POR CONTA RIBA 
E SEGURIDAD 

PA E GARANTIA Dl SU BIDA? 


Di un pais na unda decencia, paz y trankilidad ta existi, actualmente ta parce cu Aruba ta 
bayendo cu pasonan grandi den un arena di criminalidad di lo peor. Un voz misterioso di un o 
mas persona o pa medionan di cartanan talvez lo a manda menazanan serio den direccion di 
nos "Minister di Husticia Rudy Croes". Un menaza cu a forma un veneno completo den e 
curazon di Aruba. Ypa completo e obra baho aki, letranan hororoso cu a aparece riba internet e 
siguiente por a ser lesa: "Cu si nos Minister di Husticia kier muri, cu e pelea lo finaliza na 
momento cu nos Minister di Husticia lo cay abou den su propio sanger." Un mensahe leu for di 
inteligencia cu a ser manda pa "Juventud Comunista Colombiana". Un amenaza serio, cu ta 
parce igual cu nos Arubianonan ta bibando den un cueva scur, den cual e claridad di solo no ta 
penetra. E amenaza serio aki den direccion di nos Minister lo por tin su nificacionnan? Sr. 
Rudy Croes enverdad lo ta aparece riba lista pa ser un sorto di ingrediente, pa esnan den e 
mundo di criminalidad? Y te con leu nos Minister di Husticia Rudy Croes lo por conta riba e 
seguridad pa e garantia di su bida? 


Mientras tanto ya medidanan di 
precaucion a cuminza funciona di 
un forma cu tur seriedad cu por 
existi. Y e medidanan aki sigur ta 
hustifica. E amenaza di e 
amenazantenan, cu nos Minister di 
Husticia lo muri den su propio 
sanger, talvez por ta hopi cerca mes 
di su persona. Algo asina por ta 
imaginable pa nos Minister di 
Husticia, kende conhuntamente cu e 
partido M.E.P. a ser corona cu 
votonan masal, pa e campaña cu nan 
a core, cu e lema "Ordo y 
Prosperidad"? Sr. Rudy Croes no 
por a sinti su mes confortable ni 
sikiera pa e por a celebra su 
cumpliaño di e manera cu e la desea. 
Conseho di inteligencia a duna e 
aviso, pa nos Minister Rudy Croes 
no aparece mas den actividadnan 
publico. E risico cu nos Minister 
Rudy Croes lo keda rondona pa 
peligro, por lo pronto lo keda existi. 
Un hende di mas den cercania di nos 
minister di husticia por resulta fatal 


pa su persona. Un mezcla di 
desesperado y dolor actualmente ta 
formando un nubia scur, cu ta 
colgando manera un decepcion 
amargo riba nos pais Aruba. E 
beyeza di nos solo cu semper a 
ilumina nos baranca tan adora di un 
forma romantico, actualmente a ser 
cambia pa un nubia scur cu por 
resulta den un gravedad. Aruba no 
por ser permiti pa cera su wowonan, 
pa algo cu por resulta den un 
realidad penoso. Un amenaza cu ya 
for di lunanan ta circulando. Nos 
minister di Husticia a yega di 
expresa na su amigonan di mas 
acerca, cu e ta sinti su mes amenaza. 
Tambe e noticiero Harry Croes, pa 
medio di TOP F.M. den su 
noticianan, pa mas cu lunanan pasa 
a yega di comenta, cu un 
funcionario halto den gobiemo a ser 
amenaza cu su bida. Pero e pregunta 
a keda; Te con leu nos Minister di 
Husticia Rudy Croes por conta riba 
e seguridad pa e garantia di su bida? 


Un minister cu a cumpli fielmente 
cu su promesa, cu e lo bataya contra 
e mundo di droga, criminalidad y tur 
loke tin di haci cu ilegalidad. Y 
aunque cu e amenazanan serio a ser 
dirigi na su persona, sinembargo 
esey no a haci ningun sorto di 
strobacion y tampoco perhudica e 
efecto, pa Sr. Rudy Croes por keda 
den e comunicacion necesario cu 
esnan cu ta aprecia su persona. 

Lo por ser instala cameranan scondi 
pa filma cada movecion dilanti di 
nos edificio di parlamentario y 
tambe hasta dilanti di su cas. Pero e 
pregunta lo keda existi, cu esnan cu 
a amenaza nos Minister di Husticia, 
lo a haci esaki cu seriedad o ta algo 
solemente pa nos minister por baha 
su cabez? O e amenazantenan ta 
hungando un wega di pushi y raton? 
Si e amenazanan aki ta algo di 
seriedad, anto nos Minister di 
Husticia, desgraciadamente mester 
sigui biba cu e idea desaproba talvez 

SITUA NA SANTA CRUZ BANDA Dl TOP F.M. 


pa bo fiesta di ricibimento 

casamento of cualquier otro occasion 

mesa di spiel rondo of largo 

stand pa firma y stand pa potret 

moneybox - boogset - weddingbell - caliz grandi 

tur sorto di articulo pa drecha bo mesa. 

nos ta haci tur sorto di decoracion 

den e color cu bo ta desea 

nos ta tene cuenta cu bo budget 

"Fiesta Party Center" 
Santa Cruz 112 - Tel.: 857572 



pa bida completo. Ta un hecho, cu 
armanan super moderno a ser 
importa di otro pais pa por defende 
nos minister. Tambe tur e 
personanan cu mester forma e 
seguridad pa nos minister di husticia 
lo mester cana bisti cu vestnan di 
seguridad. No ta conoci ainda, ta 
kende lo ta e experto cu lo siña e 
protehadoman di nos minister pa 
maneha e armanan aki. Ta ser 
comenta, cu esnan cu lo tuma e 
ensayo den nan poder pa train nos 
guardianan di nos minister, lo ta 
expertonan di un otro pais. Esnan cu 
mester percura pa e seguridad y e 
garantia di Sr. Rudy Croes, pronto 
por ser considera como franco 
tirador. Franco tiradoman cu hasta 
por tira cu exito den un scuridad 
completo. Un protehacion pa nos 
Minister di Husticia sigur tin tur e 
base razonable. Ta ser spera cu e 
consul di Colombia ser avisa riba e 
amenaza, cu a ser dirigi den 
direccion di nos Minister di Husticia 
Rudy Croes, como cu e 
responsablenan di e amenaza tan 
cruel a ser publica, pa medio di 
intemet pa "Juventud Comunista 
Colombiana”. Pero cu e amenaza 
aki, cu a ser publica como primicia 
pa e matutino Diario”, por ser lesa 
cu envez cu a ser scirbi Rudy Croes, 
cu nan a scirbi Rudy Cmz. Un 
diferencia entre Croes y Cmz. Pero 
di tur manera, mester tuma e 
amenaza aki cu delaster un seriedad 


cu por. Amenaza ta keda amenaza. E 
amenaza serio aki por ta consisti di 
stranheronan ilegal biba na Aruba? 
O e por ta algo talvez di algun hende 
biba na Amba conhuntamente cu 
hasta algun Ambiano, cu ta tratando 
pa trece un desunion den nos pais 
stima? Un amenaza cu nos 
hendenan no ta acepta ningun 
momento, pa por cambia e 
atmosfera di trankilidad, cu semper 
a existi na Aruba. Pero si ta asina cu 
mester sigui tuma e amenazanan aki 
cu tur seriedad? No por ta otro! E 
mundo di criminalidadnan 
profesional ta existi di bandidonan 
baho, cu ta consisti di curazonnan 
frieu, cu no conoce kico ta 
sintimiento y tampoco e palabra 


pordon. Nan lo tuma tur nan tempo 
necesario pa ranca bida di cualkier 
ser humano, cu por ta riba nan lista 
di morto. Nos Minister di Husticia 
lo mester sigui biba cu e idea 
doloroso aki? Ta un deber sagrado y 
hustifica, pa cualkier persona cu por 
ta na altura di e amenaza serio aki, 
pa reporta esaki mesora na nos 
autoridadnan policial. E pueblo di 
Amba sigur den su totalidad ta para 
tras di Sr. Rudy Croes. Pero e 
pregunta lo keda: Te con leu nos 
Minister di Husticia Rudy Croes por 
conta riba e seguridad pa e garantia 
di subida? 



Revista 

BOULEVARD 


E revista stima 
pa tur corazon 
cu ta brilla 
di charme 



RADIO CARUSO ROOY FM STEREO 

BARANCA DI DIAMANTE 102.7 MHZ DIAMOND CHANNEL 74 
GENERAL MANAGER SIRA BOOY 



Sintoniza Radio Caruso Booy F.M. Di Dialuna te cu Diasabra 3:15 p.m. 
Pa e programa di duracion di 5 minuut "For di e palabra di Dios". 

Un splicacion di Bijbel den un forma facil y comprendibel. 
Tambe un invitacion ta ser haci na e pueblo completo pa 
sintoniza "Radio Caruso Booy 
di Dialuna pa Diasabra di 3:15 p.m. - 3:20 p.m. 

Nos ta transmiti riba e frequencia 102.7 MHZ F.M. Stereo, 
na brinda bo e mihor den musica y tambe programmanan informativo. 
Nos tin e mihor den prijsnan pa bo propagandanan. 

Tel.: 847752 - Fax: 843351 

Programa 

^AJNT 


"UNDA CIENCIA 
Y 

SPIRITUALIDAD 
TA TOPA” 

4 AÑA DEN AIRE 


Dialuna, 9 di september, e programa asina scucha, "Cosnan Straño" a celebra su 4 
aña den aire na radio Galactica. Durante e programa special aki, productor y 
presentador Jimmy Oduber a wak bek riba 4 aña di programa, pasando 
fragementonan di programanan di antes manera esun di Rooi Frances, Obhetonan 
Bulado No Identifica riba Aruba, Backmasking, Soño, Bida Despues di Morto etc. 


Na juli 1998, sr. Jimmy Oduber 
kende tabata presentando e 
programa Skina di Recuerdo y 
hunto cu su ruman tambe e 
programa Oldies 99.9 na radio 
"Galactica" a dicidi di cristalisa un 
idea cu e tabatin pa hopi tempo caba. 
E tabata sinti falta di un programa 

— ^ 



diferente, unda cu enfasis lo ta riba 
asuntonan di suma importancia cu 
tin di haci cu nos existencia como 
ser humano. Preguntanan cu te awe 
hopi no tin contesta. Tabata su deseo 
pa cuminsa un programa unda lo 
trata tur loke ta inexplicable, 
misterioso, oculto, paranormal, 
loke ciencia no por midi ni pisa, en 
corto tur loke ta straño. Despues di a 
consulta cu gerencia di radio 
"Galactica", mesora el a haya 
aprobacion y tur cooperacion pa 
cuminsa prepara, produci y presenta 
e programa aki cu a bira asina 
exitoso. E prome paso tabata pa 
busca un bon tema musical. Esaki 
no tabata dificil pasobra e prome 
tema instrumental cu el a scucha di 
John Vangelis, titula "Conquest of 
Paradise" a bira mesora e tema 
musical asina impactante di e 
programa. 

Dia 7 di September 1998 pa 9'or di 
anochi "COSNAN STRAÑO" a bai 
pa prome biaha den aire y tabatin 


como prome invitadonan sr. Marcos 
Bislip Jr. y sr. Tuyo Ruiz y durante 
cual programa a trata e topico: 
Obhetonan Bulado No Identifica 
ribaAruba. 

E informacion acumula y presenta 
pa Jimmy mes den su "blokenan di 
informacion", e contribucion y 
conocemento di sr. Marcos Bislip jr. 
y sr. Tuyo Ruiz y e cantidad di 
yamada di oyentenan cu a comparti 
nan conocemento y experiencia, 
tabata e ingredientenan cu a haci e 
prome programa aki un exito 
rotundo y for di e dia ei e sintonia di 
"Cosnan Straño" a sigui crece y awe 
nos por bisa cu dialuna anochi e 
mundo radial na Aruba ta wordo 
domina pa e programa aki. For di e 
prome programa te cu awe, mas di 
100 topico a keda trata. Nos ta 
menciona djis algun di nan: 
Rencarnacion Bida Despues di 
Morto; Fe, kico e ta con e ta 
funciona; Religionnan di Mundo; 
Angelnan; Milagernan; 
Aparicionnan; Qujia y Mesita; 

Fiemo; Profesia y Prediccionnan; 
Cosnan Straño riba lama; 
Leyendanan di Aruba; Pasco y su 
origen, su historia y su berdadero 
nificacion; super sticion; E misterio 
di nosAlma. 

E forma di presenta e programa aki 
tabata algo nobo pa mundo radial na 
Aruba. Haci investigacion, studia e 
topiconan, menciona literature 
consulta, tene entrevista, bishita 
sitionan etc. a haci cu semper 
Jimmy ta bon prepara y por 
combersa cu su oyentenan y cu su 
invitadonan kendenan hopi biaha ta 
experto riba nan tereno, guiando 
asina e programa den un forma 
profesional y obhetivo. 

Ademas tin diferente persona ta 
coopera dunando informacion, 
sugerencia, comentario etc. dor di 
cual e programa a sigui crece 
durante e añanan cu a transcuri. 

Den e programa aki a keda demostra 
cu nos comunidad tin hopi 
conocemento di asuntonan 
paranormal, spiritual, inexplicabel, 
misterioso, oculto etc. Na un forma 
obhetivo, respetando opinion di tur 
hende, Jimmy Oduber ta dirihi e 
programa aki na un manera unico. 
Semper e ta habri e programa 
bisando cu: "No ta e intencion pa 
forsa niun hende kere nada, ni 
kita niun hende di kere nada ni 
tampoco ta e intencion pa wak 


ken tin rason of ken no tin rason. 
E unico meta di e programa ta pa 
na un forma habri y obhetivo, 
combersa y intercambia 
conocemento cu otro". Y ta 
hustamente esaki ta haci e programa 
asina diferente y cu ta percura pa un 
sintonia asina grandi. 

E programa a evoluciona den e 
cuater añanan aki y a bira uno unda 
cu "ciencia y spiritualidad ta topa”. 
Hopi ta e invitadonan cu a participa 
den e programa aki for di su inicio y 
sr. Jimmy Oduber, pa medio di 
Revista Boulevard kier a gradici nan 
tur un biaha mas, mescos tambe e 
kier a gradici tur esnan cu di un of 
otro forma semper ta coopera cu e 
programa. 

Jimmy Oduber na palabra: 

”Ora bo menciona nomber, semper 
bo ta lubida uno of mas, pesei ta 
fastioso menciona nomber. Pero den 
e caso aki mi mester menciona 
algun nomber. Na prome luga mi 
kier a gradici mi ruman sr. Modesto 
Junior Oduber, den feliz memoria, 
kende como director y propietario di 
radio ”Galactica” semper a duna mi 
tur cooperacion y sosten pa asina 
'’Cosnan Straño” por a cuminsa y 
cumpli su 4 aña den aire. Tambe un 
danki grandi na mi otro ruman ”Joe 
Hemandez” pa e tremendo trabou di 
produccion y editing, for di prome 
dia te cu awe. Danki tambe na tur mi 
otro coleganan di Galactica pa nan 


cooperacion. 

No por keda sin gradici Revista 
Boulevard pa e promocion durante e 
ultimo añanan y e sugerencia y 
comentarionan cu semper sr. 
Theolindo Lopez ta duna mi pa cu e 
programa aki. Y un biaha mas, na tur 
esnan cu na nan forma ta contribui y 
coopera cu e programa. ”Last but 
not least” mi kier a gradici 
inmensamente esnan cu ta forma e 
parti mas esencial di e programa aki: 
mi oyentenan. E miles y miles di 
oyentenan cu tur dialuna anochi ta 
claba na nan radio pa scucha nan 
programa faborito "Cosnan Straño.” 
Danki tambe pa e comentarionan cu 
mi ta haya unda cu mi bai, den tur 
skina diAruba. 

Alaves mi ta pidi tur esnan cu tin un 
of otro topico cu nan kier pa nos 
trata den cosnan Straño, pa laga mi 
sa.Por manda un fax na 
882536 of un e-mail na 
cosnanstrano@hotmail.com. Mi 
mes lo tuma contacto cu bo pa e ora 
pa nos concretisa e topico. E topico 
mester ta cuadra si cu e esencia di e 
programa.Y claro ta keda e 
invitacion pa sigui scucha ”Cosnan 
Straño” tur dialuna anochi 
cuminsando pa 8 'or na radio 
"Galactica 99.9 fm”. 

COSNAN STRAÑO, UNDA 
CIENCIA Y SPIRITUALIDAD TA 
TOPA... 



€umç)R 


Situá na Catiri cu su servicio di duplicamento di jabi den record di tempo y habrimento di auto, 
Den stock pa bende nos tin gran cantidad di safes, knobsets, deadbolts, doorclosers, etc, etc. 

Nos tin e.o. e famoso electric look, digital lock, cardlock tambe nos ta instala e famoso 
monitory intercom. 

Masterkeying y keying alike ta nos specialidad. 


Tel.: 874669 - Fax: 872251 
Catiri # 48 

Compila pa: Theolindo Lopez 


ENTIERO DURANTE TEMPO DIANTAÑO 
MAS O MENOS DURANTE 1800 - 1946 


Un entiero durante tempo di antaño na Aruba tabata hopi diferente contra esun di awendia. No tabatin e luho 
manera awor den e tempo moderno. Un cas Mementomori no tabata existi na Aruba y tampoco auto pa e difunto ser 
hiba na su ultimo lugar di sosiego. Na momento cu un persona mester bira malo, e tabata ser hiba riba un burico na 
un cas, cu nan tabata considera como hospital. E Gobierno durante e periodo di antaño tabata huur un cas for di un 
persona, conoci e tempo ey pa un y tur como Sjon Doriya, cual cas tabata ser uza como Hospitai. E cas ey tabata 
keda na unda cu e watertoren di Playa actualmente ta situa. Auto durante e tempo di antaño ainda no a yega Aruba 
pa transporta e enfermo. Pero si encaso e famianan di e enfermo no tabata pertenece di un burico, un ayudo tabata 
ser pidi na un di e hendenan, cu si por ta consisti di un o mas burico. Pasobra no ta tur hende durante e epoca ey por 
tabatin e luho di por a permiti, pa nan por tabata existi di un burico. Tampoco Aruba no tabata pertenece di ningun 
Radio Emisora pa por a participa un o mas noticia di morto, pa por a yega na oido di esnan cu conoce e fayecido. Nos 
bieunan di pasado a enfrenta un bida hopi duro mes. Pero pa duro cu e bida por tabata, nos antes pasadonan a hiba 
un bida feliz cu otro y tabata sa con pa comunica cu otro durante cu un persona fayece. 


Na momento cu un persona fayece, 
mesora un di e famianan di e 
fayecido ta coi un di scopetnan cu ta 
colga na e muraya di su cas, e ta bay 
pafor y e tabata tira tres vez den 
halto. E bisiñanan cu ta bibando den 
vecindario, mesora tabata trata pa 
haya sa, ta kende e persona ta cu a 
fayece. Tan pronto cu e noticia aki 
alcanza e hendenan, mas liher cu ta 
posibel, nan ta acerca e cas na unda e 
fayecido ta bibando y nan tabata 
ofrece nan ayudo cu delaster un 


amor cu nan curazon tabata 
pertenece. Mesora esnan cu 
presenta na e cas di e fayecido tabata 
prepara tur loke mester pa e morto 
por ser laba. E morto durante e 
periodo ey tabata ser laba di mas 
mihor cu ta posibel. Pa laba e morto 
e bieunan di antes tabata uza 
vinager. Despues nan tabata bisti e 
difunto su mortaha pa e ta bon bisti, 
pa e por bay na su ultimo lugar di 
sosiego. Hopi di nos bieunan di 
antes tabatin nan caha di morto ya 


traha y tabatin esaki den un cuarto 
traha for di lodo, mientras cu otro tin 
esakinan warda den e takinan di un 
palo di watapana. Si encaso e 
fayecido mes no tabata pertenece di 
su propio caha di morto, su 
famianan por presta un caha di 
morto for di cualkier di e hendenan, 
cu si tabata pertenece di uno. E 
famianan durante un momento asina 
dificil tabatin poco ora, pa nan por 
compaña nan ser stima cu a fayece. 
Durante e periodo ey no tabatin 

ningun docter na Aruba pa constata 
morto. Por ehemplo, si e persona 
mester muri durante oranan di 
anochi, nan tabata dera e difunto pa 
su mayan pa ll'or di mainta. Si 
encaso e persona mester fayece 
durante oranan di mainta, e tabata 
ser dera pa 3'or di atardi. Durante e 
periodo di antaño tabata imposibel 
pa por a laga un morto dos o tres dia 
riba tera, como cu no tabatin e 
frieldad pa tene e morto den un 
condicion necesario. 

Promer cu e caha di morto ser cera, e 
hendenan mas yega na e difunto 
tabata pone algo di e muchanan, 
yiunan o bisanietonan di mas pega 
na e difunto den e caha di morto. 
Pero tambe den cierto districtonan, 
nan tabata coi midi di e muchanan 
pa medio di un repi di paña y tabata 
pone esaki den e caha di e morto. 
Esaki ta pa e difunto no busca un di 
nan, pasobra ta ningun di hendenan 
yega na e fayecido, no tabata desea 
pa mayan un di nan seman stima ser 
busca pa e difunto, pa asina ser hiba 
den e mundo di e mortonan. 
Despues nan tabata compaña e 
difunto pa misa. Tur e hende 
hombeman tabata bisti na preto cu 
nan sombre di cabana mientras cu e 
hende muheman tabata bisti na 
blanco. Nan tabata cana den fila 
consisti di dos o tres hende canto di 
otro. Despues e difunto tabata ser 
dera den un graf coba, cu tabata 
consisti di siete pia hundo. E caha di 
morto durante e tempo di antaño 
tabata parecido na un baki di aloé. E 
caha tabata ser haci preto-preto y 
riba e caha di morto ta ser poni un 
cmz blanco cual tabata ser mara cu'n 
paña preto. E caha di morto ta ser 
poni riba dos pida biga largo. Seis 
hende homber tabata tuma e 
encargo, pa carga e caha di morto 
cual pa medio di e biganan di palo, 
tabata laga esakinan steun riba nan 
schouder. Despues nan ta cana bay 
misa y santana compaña pa un 
cantidad di hende cu semper tabatin 
aprecio pa e difunto. Naturalmente, 
cu e caha di morto ta di un peso hopi 
pisa mes. Pa e motibo aki, tan pronto 
cu e cargadoman mester cansa, nan 


tabata pone e caha di morto abou cu 
tur nan trankilidad y nan ta ser 
cambia pa e otro seis cargadoman di 
caha. Durante e momento cu e 
entiero tabata pasa dilanti e casnan, 
shapnan (tiendanan), cantinanan tur 
tabata cera nan portanan y 
bentananan cu tabata consisti di 
palo como e ultimo respet sagrado 
pa e difunto. Y pa recorda, cu 
durante e periodo di antaño ainda 
airco no a haci su entrada na Aruba. 
Sinembargo, tanto e propietario di e 
shapnan y e clientenan tabata keda 
soporta e calor te na momento cu e 
entiero caba di pasa pa nan por habri 
e portanan y e bentananan atrobe. 

Despues di deramento un resamento 
di ocho dia tabata ser haci na e cas 
unda e difunto cu antes tabata biba. 
Naturalmente, cu tur e bisiñanan y 
esnan conocir di e difunto tabata 
presenta na e resamentonan ey. Un 
altar traha di un mesa cu un paña 
blanco y dos o tres bela den nan 
kandelaria ta ser cendi riba e altar, 
cual altar blanco tabata ser fura na 
rand cu cinta preto. Tur e hende 
muheman cu ta famia di e difunto, 
pa un aña o mas tabata bisti shimis 
preto como rouw pa e perdida di nan 
ser stima. Mientras cu e hende 
hombernan tabata cana cu un 
curazon chikito consisti di paña 
preto cual pa medio di freke tabata 
ser hinca na nan camisa. Tambe e 
hende hombeman tabata bisti e cinta 
aki, pa un aña largo como muestra 
cu nan ta na rouw. Durante di e ocho 
dia cu e resamento pa e difunto 
tabata tuma lugar, y cual ta e ultimo 
vez cu nan ta uniendo hunto pa e 
resamento, tanto boyo cu chuculati 
di pinda herbi tabata ser parti. E 
ultimo anochi di e resamento tabata 
ser termina cu resamento di dos 
rosario. Na final di e resamento, e 
altar tabata ser desmantela atrobe y 
e resador tabata bay pafor cu e paña 
blanco di e altar y tabata bati esaki 
den e sabana di e cas. Esaki e 
resador tabata haci p'asina e alma di 
e difunto por sali for di e cas na unda 
e tabata biba. Durante e momento ey 
e famianan di e difunto tabata pega 
den gritonan di yoramento. Ocho 


dia a pasa, e resamento a yega na su 
final. E cas di e difunto durante ocho 
anochinan largo tabata yena cu 
hende, pa cual e famianan cu a keda 
atras por a sinti nan mes alivia, pa 
por tabata rondona cu hendenan cu a 
resulta den un gran consuelo pa nan. 
Y durante cu e resador tabata bati e 
paña blanco di e altar, nan tabata 
realiza cu pronto nan mester 
costumbra cu un otro bida. Un bida 
sin e difunto na nan lado. 

Algo cu tabata ser hopi conta 
durante cu un persona mester 
fayece, ta cu varios hende por a sinti 
hopi yoramentonan di cachonan, cu 
tabata mira e spirito di e persona cu 
lo bay fayece. Yoramento di 
cachonan durante oranan di anochi, 
ta nifica pa nos antes pasadonan cu 
un hende conoci lo bay fayece. Pero 
tambe, varios di nos antes 
pasadonan, cu hasta a yega di mira e 
spirito di e persona algun dia prome 
cu e la fayece. Tin di e hendenan di 
antes, cu hasta a yega di mira e 
spirito di esun cu lo bay fayece sinta 
na rand di nan cama. Tambe tin 
otronan cu a yega di sinti 
verbooman di e hende cu lo bay 
fayece. Ta existi sorto di 
contamento, di un bisiña di e 
difunto, cu promer cu e persona a 
fayece, cu nan por a sinti bon cla, 
con un di e portanan di e cas a ser 
habri y despues ser cera atrobe di un 
manera no normal. Despues cu e 
doño di e cas a lanta for di su cama, y 
a bay tira un mirada ta kende por ta 
den e cas, ningun hende no a ser 
encontra paden di nan cas. 
Contamentonan di casonan asina, 
casi nunca no tabata haci falta di 
nan, pa esnan cu conoce e difunto, 
cual tabata hala hopi atencion mas 
tanto ainda na e cas den cual e 
personaafayece. 

Mas despues cu binimento di Lago 
a cuminza funciona oficialmente na 
Aruba, a bin algun cambio cu nos 
baranca no tabata conoce. Na e cas 
na unda e morto tabata para, 
tobonan di laba paña tabata ser uza 
cu blokinan grandi di ijs, cualnan 
tabata ser uza pa pone bou di e caha 

di morto pa tene e morto den un 
mihor condicion. A bin partimento 
di sigar, rom y whisky. Awendia e 
tiramento di skopet no ta ser uza 
mas. Radio emisoranan y medionan 
di prensa skirbi ta trece e 
participacionnan ey den nan 
medionan. Tambe awendia ta existi 
auto pa transporta e morto cual por 
keda pa mas cu un siman mes si ta 


necesario den un cas di 
mementomori. Un persona cu muri, 
no ta keda na su cas mas manera si 
tabata e caso durante tempo di 
antaño. E cas talvez, na unda e 
difunto mayoria vez a pasa su 
ultimo dianan di sufrimento prome 
cu e la entrega su alma na cielo. E 
altar cu tabata ser traha for di un 
mesa, cu su belanan cendi no ta 


existi mas manera antes. E paña 
blanco cu tabata forma e altar, no ta 
ser bati mas den sabana di e cas, pa 
core cu e spirito di e difimto. Un 
parti di nos cultura di nos bieunan cu 
lamentablemente pa motibo di 
modernacion a bay perdi 
completamente. A keda solamente 
historia di esaki y nada otro mas. 



Na mornent 0 cu tin tanto negoshi riba casi tur tereno cu bo'n por imagina, sinembargo mas negoshinan nobo, ta ser 
habri den nos mundo cu antes nos no a conoce. Negoshinan mescos cu ya hasta varios di nan a haya nan mercado 
tambe na Aruba. Si antes den pasado nos no tabata conoce na Aruba cu muhernan di bida cu tabata bende nan curpa 
na sernan masculino, awor esaki a bira algo normal na nos pais. Un sorto di negoshi nobo, cu a cuminza opera 
olicialmente na Sur California, actualmente ta e combersacion diariamente den casi tur pais. Si ya bo por encontra 
negoshinan na unda bo por cumpra cierto snacksnan pa cual bo ta ser sirbi pa damanan topless, actualmente nos 
mundo ta consisti di varios sorto di negoshinan asina. Bo por encontra sex shop, sex supermarket, clubnan pa 
cambio di pareha y mucho otro tipo di negoshi mas cu ta funcionando den e mesun direccionnan aki. Algo cu sigur 
cada tiponan di empresanan asina ta produciendo sumanan grandi di placa pa e propietarionan por yena nan 



Y loke ta ser publica den e articulo 
aki ta un hecho berdadero. Un 
agencia nobo oficialmente ya pa 
algun luna atras, a habri su portanan 
pa tur esnan cu ta desea su servicio. 
Karla Marlove, propietaria di e 
agencia nobo na Sur Califomia a 
cuminza cu su negoshi especial pa e 
damanan cu wowonan hambra, pa 


nan por tin un ser masculino na nan 
lado aunke ta pa un ora of mas. Y ta 
exactamente riba e idea aki, Karla 
Marlove a dicidi di lanza su agencia 
riba mercado, pa e damanan cu ta 
desea di pasa algun oranan 
placentero den compania di un 
cabayero, pa por haya nan deseo 
cumpli, pa un suma di placa cu nan 


cartera por permiti. Un empresa, cu 
ta manda seman masculino joven na 
e damanan cu solicita pa esaki, pa 
por haci servicio di su agencia. E 
jovennan cu ta ser manda na un cas 
cu a solicita, pa ayudo di cualkier 
trabao di cas, cu un hende muher no 
por haci, por conta inmediatamente 
cu e ayudo di e agencia nobo "Fixit 

Fellows". E cabayeronan cu 
presenta, na un cas cu a solicita pa 
esey, ta desnuda nan parti di ariba y 
si e dama ta desea, hasta nan lo 
desnuda nan mes completo. E 
propietaria di e agencia, Karla 
Marlove, ta sumamente orguyoso di 
su negoshi nobo. "Mi empresa a 
cuminza haya su fundeshi di un 
forma increible," Karla formando 
un sonrisa riba su cara a bisa. "Mi 
por corda ainda, cu tabata durante un 
dia cu ta reinando un calor inmenso, 
na momento cu mi a haya un 
problema cu e wasbak den cushina 
na momento cu e la verstop. Den 
promer instante, mi no tabatin e 
maximo idea kico pa haci, como cu 
mi tabatin varios tayo y demas otro 
cosnan pa laba. Por ultimo, a drenta 
un idea den mi cabez, na momento 
cu mi a mira pa medio di e 
bentananan di sala, un joven 
masculino di mas o menos 
dieznuebe aña di edad, ta sperando 
riba un bus cu tur su pasenshi. Den 
mi mes, mi a puntra: "Pero e mucha 
homber ey talvez no por brinda mi 
su ayudo?" 

Y cu e pensamento ey den mi cabez, 
mi a baha e trapi y a bay direccion na 
unda e mucha homber cu tur su 
calma ta sperando riba un bus. Mi a 
acerca e mucha homber y a haci e 
peticion na su persona, cu e no por ta 
asina bon pa yuda mi cu e wasbak. 
Mi peticion a logra e resultado cu 
tanto mi mester. Un poco despues 
nos dos a subi e trapi y hunto nos a 
drentapaden." 

KARLA A SER DOMINA PA 
TENTACION 

"Mi a presenta mi mes na e mucha 
homber y a bin tende cu su nomber 
taFemand." 

Como cu tabata hopi calor durante e 
dia ey, Karla a ofrece e mucha 
homber un glas di cervez bon frieu. 
Despues di a tuma algo for di e 
cervez, Femand compaña pa Karla a 
bay den cushina, pa e trata na duna 
su ayudo cu reparamento di e 
wasbak. Apenas cu e joven a 
cuminza traha, cu sodornan a 
cuminza muha su camisa. Na e 


momento ey Karla a haci e siguiente 
pregunta na e joven di 19 aña: 
"Tende, si e calor ta molestia bo di e 
tanto ey, mi no tin nada contra pa bo 
kitabo camisa." 

Un rato despues Femand a desnuda 
su mes parti ariba. Pero despues 
Femand a dirigi su mes na Karla y a 
puntra cu'n voz hopi normal, si 
Karla no tin nada contra pa e 
desnuda su mes un poco mas, como 
cu ta hopi calor y e tin un 
compromiso serio pa cumpli ainda. 
Karla: "Y na momento cu e la keda 
casi desnudo, un deseo enorme a 
ocupa mi, pa mi por ta dmmi entre 
su brazanan. Pero ta kico mas bo 
kier, si mi ta un muher cu a divorcia 
cu un edad hopi joven? Y na 
momento cu Femand a termina cu e 
trabao den cushina, mi a ofrece su 
persona, pa e por bay den baño y 
refresca su mes. Despues cu e joven 
a regresa den sala, mi por a ripara cu 
e la uza un di mi perfumenan, pa 
medio di e holor cu e cubri e sala 
completo. Mi a bolbe ofrece 
Femand un cervez y mi a despensa 
mi mes, pa mi tambe bay refresca mi 
curpa den baño. Despues di esey mi 
tambe a tuma lugar den e sofa na 
unda Femand tabata sinta, y mi a 
bira mas hambrante pa su persona. 
Mi por a imagina mi mes caba, kico 
di nificacion esey lo ta pa mi 
persona. Despues mi no por a 
domina mi mes mas, y mi a coi e 
man di Femand tene y a lanta su 
persona for di e sofa. Braza cu otro 
nos a subi e trapi y un rato despues 
mi por a drenta den camber, den 
compania di e joven cu tanto a haci 
un tentacion increibel pa mi curpa. 
No! E joven ey no a acepta di bay cu 
mi den camber den promer 
instante," Karla a bisa. "Pero, e la 
haya su mes obliga pa bay cu mi, 
como cu mi a rance na su man di un 
forma delicado. Y na momento cu 
nos dos, despues di a termina cu nos 
relacion, e la tuma despedida di mi 
persona, y mi a keda atras cu’n poco 
tristeza, pero sinembargo contento, 
pasobra e la sa di complace cu mi 
deseo como muher. Y esaki ta algo 
normal toch! E anochi ey, mi a 
drenta den un soño profundo y 


satisfecho cu tanto mi tabatin e 
necesidad. Pero te dia di awe, mi tin 
hopi duele, cu hamas mi no a haya e 
joven ey pa mira mas, ni di acerca y 
tampoco di leu. Mi no por 
compronde te ainda, ta di con mi a 
haci algo di bobedad asina, pa no a 
tuma su direccion o su number di 
telefon!" 


AVISONAN DEN CORANT 

E siguiente dia, un idea a keda 
podera e persona Karla Marlove. Un 
idea cu e lo bay traha riba esey. 
Karla lo trata cu tur su energia pa 
funda un empresa, na unda jovennan 
masculino lo por traha cu su 
persona, pa duna ayudo na hende 
muheman cu ta den problema, cu 
cualkier aparato o algo cu nan tin 
den nan cas cu mester ser repara. E 
lo trata na encontra jovennan cu 
mester por domina cualkier ofishi. E 
lo bay tin mester di electricien, 
carpinte, verfdor, drechador di radio 
y television. Jovennan cu ta 
complaciente y actractivo pa 
hendenan muher. Karla a acerca tres 
medio di corant, na unda cu e la laga 
pone e siguiente aviso: "Agencia 
nobo ta busca jovennan masculino 
cu por haci diferente sortonan di 
trabao di cas." 

E anuncionan ey a resulta valioso pa 
Karla su pensamento, pa cuminza cu 
su empresa cu a crea un sorto di raiz 
den su pensamento. 

Karla tocante esey cu entusiasmo a 
conta e siguiente: "Den promer 
siman ya varios joven masculino a 
solicita pa ser tuma den servicio. 
Pero, mi a tuma e decision, pa tuma 
solamente seis joven den servicio. 
Cada pasa un dia, mi tabata laga un 
di e solicitantenan acudi na mi cas, 
na unda mi oficina den 
cuminzamento tabata situa. Y esnan 
cu mi a haci e invitacion na nan, 
mester por prueba cu enverdad nan 
ta pertenece di e capacidad pa un 
trabao asina. E test cu nan mester 
haci ta consisti sea di verfmento o 
cualkier otro trabao cu nan por 
domina. Y na momento cu nan 
termina cu e trabao, mi ta trata pa 

haya nan di e leu ey pa bay den 
camber cu mi. Y esnan cu mi 
desaproba, pa motibo cu nan ta 
pober den cama, no ta bin den 
consideracion pa traha pa mi 
agencia. Y mi tin tur razon pa 
descualificanan, como cu delanta 
mi tin e pensamento, ta kico un di mi 
futuro clientenan lo bay desea di un 
joven cu lo ser manda na nan cas, pa 
traha topless. No! Esey si, nunca mi 
no a yega di encontra mi mes ainda, 
cu mi a enamora tras di un di e 
jovennan ey! No lubida, cu ta 
negoshi mi ta haciendo y no algo pa 
satisface mi curpa." 

E negoshi di Karla Marlove a haya 
su popularidad enorme serca e 
damanan mucho mas liher di loke 
Karla por a biba pensa. Actualmente 
Karla tin ya 148 joven cu ta den 
servicio di su agencia di e edad varia 
entre dieznuebe aña y bintiun aña di 
edad. 

Karla: "Tambe mi agencia ta 
pertenece di jovennan cu 
musculonan fuerte den nan curpa, 
cu sigur ta hopi actractivo mes pa mi 
clientenan. Ta ki clase di muher ta 
solicitapa un trahador asina?" Karla 
a hari y despues a contesta: "Hopi di 
nan ta muheman joven divorcia, y 
tambe un cantidad di hende 
muheman casa cu ta desea un 
aventura o algo otro. Pero tambe, mi 
tin hende muheman casa, cu a yega 


na un acuerdo cu nan esposo, cu ta 
solicita pa un di e jovennan cu mi tin 
emplea. Nan ta señoranan, cu nan 
casa pa motibo di nan trabao, mester 
haci viahanan largo di algun siman 
na un otro ciudad leu o na un otro 
pais. Y sorto di hende hombeman 
casa asina, ta haci esey cu nan razon, 
como cu hopi di e señoranan no ta 
gusta keda nan so na cas, ademas 
despues di algun dia, nan lo bay haci 
falta di e calor di un hende homber. 
Esaki ta algo normal toch? 
Naturalmente, cu e jovennan cu ta 
emplea na mi agencia, ta presenta na 
e cas cu nan mester acudi cu nan 
hermentnan necesario y bisti den 
nan coveralls blanco. Y yegando na 
e cas na unda nan mester acudi, tan 
pronto cu ta posible, nan ta haci nan 
striptease o mas ainda y ta cuminza 
cumpli cu nan trabao 
inmediatamente. Naturalmente, cu 
e jovennan cu ta emplea na mi 
agencia, mayoria vez ta bay termina 
te den camber cu relacionnan 
sumamente pasional. Pero, no por ta 
otro tampoco!" Karla a bisa cu un 
voz satisfecho compaña pa un 
sonrisa. "Mi clientenan te ainda ta 
hopi satisfecho mes cu mi servicio. 
Esey mi por realiza, pa medio di e 
tantisimo cartanan di gradicimento 
cu mi ta ricibi. No! E prijs cu mi ta 
cobra mi clientenan no ta caro pero 
hopi razonable mes. Figura bo, mi ta 


cobra un cliente solamente cien y 
cincuenta dollar pa ora y mas binti 
dollar pa e joven cu ta emplea na mi 
agencia. Pero tambe entrenan, mi 
tin un cliente cu ta un viuda di 41 
aña, cu ta ansioso pa e dia yega cu un 
di mi empleadonan por acudi cerca 
su persona. Pero si, e viuda ey ta 
desea solamente pa e joven cu 
presenta na su cas, pa haci 
solamente e trabaonan cu tin di haci 
den su cas. Pero tampoco, e viuda ey 
no ta permiti pa e jovennan cu ser 
manda, pa nan por haci e trabaonan 
di su cas topless manera e otro 
hende muhernan si ta desea. 
Tampoco e viuda ey loke ta trata 
tocante romance, no kier tende nada 
pero nada mes di esey. Actualmente 
mi ta pertenece di un lista largo, di 
un cantidad di jovennan masculino 
cu ta sperando un trabao cerca mi 
agencia, pero por lo pronto, nan 
mester sigui spera talvez hasta pa 
lunanan largo, como cu mi no por 
tuma ningun joven mas den 
servicio. Cu mi ta pensando di 
expande mi negoshi? Pa ser sincero, 
mi tin un idea ta iluminando mi 
pensamento di un forma hopi fuerte 
mes. Mi pensamento actualmente ta 
ser dirigi den caribe, tanto na 
Trinidad y Jamaica. Pero si mi idea 
lo resulta, esey te ainda ta un 
pregunta cu mi no por contesta di un 
formapositivo." 


E profeta Hebreu Ezekiel, dos mil y dos aña pasa a haya e vision den cual detayamente a ser profecia cu Rusia lo bay 
hunga un parti dominante durante e ultimo dianan di e mundo. (Ezekiel 38-39). E profeta aki hasta a profecia cu 
hasta su aliadonan hunto cu Rusia lo bay den e serunan di Israel. Nan intento ta, pa cumpli cu e trabao, cu Adoif 
Hitler durane su tempo, no a yega na pone un final na e existencianan di e Judiunan riba mundo. Toch e 
penetradornan aki lo bay tin menos exito cu e Nazinan, pasobra Ezekiel tambe a profecia cu Dios lo destrui e 
atacadornan di un manera cu solamente por ser haci pa podernan di cielo, pa E por demostra Su poderoso na 
mundo pa Su mensahe ta bon cla, cu Su plannan cu estado Israel ainda no a termina. 





E dos profecianan di Ezekiel ta 
pertenece na e profecianan cu ta mas 
un specifico y hopi facil pa 
compronde. No solamente nan ta 
indica bon cla pa compronde, pero e 
profeta ta laga nos realiza, cu e 
acontecimento lo tuma lugar 
durante un periodo largo . . . den e 
añanan cu un dia lo bay yega 
(Ezekiel (38:8). Casi no tin un 
profesia bon studia, cu ta duda cu e 
posibilidad di e tekst aki den e 
periodo final lo yega y cu Rusia y su 
aliadonan lo haci un ataque riba 
Israel pa logra haya un botin grandi 
y inhusto (Ezekiel 38:13). 
Etymologisch mira, Gog y Magog 
for di Ezekiel 38 solamente por tin e 
nificacion di e actual tera Rusia. 
Magog ta e di dos yiu homber di 
Jafet, kende segun e historiador 
Josephus, cu nan a bay biba na parti 
noord aleha di e Lama Preto. Tubal y 
Mesek tabata di cinco y di seis yiu di 
Jafet, cual descendientenan a bay 
biba parti zuid di e Lama Preto. E 
tribunan a casa entre nan mes y a 
bira conoci como Magog. Diferente 
historiadoman (Plinus, Josphus, 
Herodotus y otronan) a trece dilanti, 
cu tambe nan ta ser yama Scythen y 
cu ta ser considera como un pueblo 
barbaro. Pa por a yega na e identidad 
di Gog nos no ta solamente 
dependiente di un investigacion 
etymologisch. Den Ezekiel 39:2 
Dios a bisa na Cog: M Mi lo bay busca 
bo, y percura pa bo sali for di e 
noord leu y lo hiba bo riba e cerunan 
di Israel. Den tur sorto di forma den 
e Biblia ta duna di compronde, cu tin 
relacion na unda Israel ta situa. 
Noord ta nifica na noord di Israel, 
Zuid ta nifica parti zuid di Israel, 
etc. Y cada mapa ta demostra cu 
enverdad Rusia ta situa na parti 
noord di Israel. E tekst aki ta 
confirma cu e tera cu lo bay haci su 
ataque lo ta for di partinan mas aleha 
di noordnan leu (38:15). Asina ta, cu 
por ser tuma cu pmeba tanto intemo 
como extemo pa considera cu Rusia 
enverdad ta e tera cu e profeta 
Ezekiel ta avisando, pa e ultimo 
dianan cu lo ser cumpli. Mas 
riparable ta, cu e aliadonan di Gog - 
Persia, Lybia, Gomer (pa cual ta ser 
calcula cu esaki por ta Turquia), 


Ethiopié y Togarma - actualmente 
tur di nan ta teranan Arabier, 
Teranan Islamitico, cualnan tur y pa 
casualidad ta pueblonan fiel cu 
Rusia. Nan contactonan, estilonan 
dominante y nan odio profundo cu 
ta ser dirigi contra Israel. Pa 
siglonan largo, e profesianan studia 
ta di acuerdo cu otro, cu Rusia y 
esnan eynan cu ta na poder, lo bay 
haci e ataque riba e cerunan di 
Israel, na unda Dios lo bay duna 
conocemento di Su poder na mundo 
completo pa medio di debate e 
teranan ey y lo pone Su gloria pa tur 
nacion por mira Su huicio cu E la 
ehecuta di un manera glorifica. 

Y bo ta na altura cu Union Sovietica 
durante e periodo di e batalla cu nan 
a ser derota, cu nan tabatin trintamil 
atom y otro armanan modemo 
(neutronenpoppen), di cual mayoria 
di nan tabata dirigi riba teritorionan 
habita? For di e periodo cu nan a ser 
liquida di nan ultimo teritorio cu no 
ta ser aprecia pa e clase malo cu nan 
ta cu ningun hende no por a yega na 
haya sa, ta kico lo por a pasa cu tur e 
armanan ey. Rusia a duna e 
declaracion, cu nan ta un pais 
mucho pober, pa por a desarma tur e 
armanan ey, cu tabata destina pa 
Joegoslavia y otro republicanan y 
otro teranan cu ta e favoritonan 
tabata destina pa Rusia. Y cu e 
paisnan ey no por a permiti nan mes 
e luho ey, pa desarmanan y tampoco 
pa percura pa nan no cay den 
mannan di terorismo. E teritorionan 
ey cu ta pertenece na pobreza, lo a 
bende e armanan ey na regimonan 
criminal manera Iran, Irak, China, 
India y Dios lo sa na kendenan mas. 
Ta ser comenta, cu mas cu diezmil 
experto di armanan nuclear lo a 
muda y cu actualmente nan ta na 
otro teranan. Cu e mundo ta den un 
situacion mucho mas critico cu 
antes, pa cual e armanan ey ainda lo 
ta den poder di e comunistanan. E 
siguiente palabranan a yega di ser 
cita na ex-president Ronald Reagan: 
'’Actualmente nos por mira rond di 
nos, señalnan di un dilema terible cu 
ta profecia tocante e dia di e 
juicionan. E profecia aki por ser 
balanza den su peso, pa medio di e 
armanan nuclear y e amenaza 


continuo di un guerra mundial... E 
ta asina amenazante cu ningun 
president, ningun congreso, ningun 
parlamento por keda un dia liber sin 
cu nan mester preocupa o tene 
miedo pa e amenazanan ey. E 
lideman no solamente ta pertenece 
di miedo pa e regimonan criminal, 
pero tambe nan tin miedo, pa no bin 
un siguiente Jozef Stalin cu lo bay 
domina e mundo talvez completo. 
Ademas, continuamente ta yega 
acerca amenazanan pa uzamento di 
armanan nuclear, cu por ser uza pa 
un o otro gmpo di terorismo, cu por 
haci chantagenan na un ciudad o un 
tera completo, y e posibilidad aki 
sigur no ta algo cu por ser tuma 
como un sorto di wega.” E dos 
automan di e articulo aki, Jerry B. 
Jenkins y Tim Lahaye, cu a publica 
nan boeki na 1985 ta riba e direccion 
pa haya tur nan razon. E dos 
automan aki ta gozando di un fama 
intemacional como expertonan riba 
tereno di biblia, y tambe pa e 
sistema di e manera cu nan ta 
interpreta e palabranan cu e biblia ta 
pertenece. Y nos ta realizando esaki 
pa medio di e guerra cu actualmente 
ta tumando lugar na Medio Oriente, 
den cual diariamente e victimanan 
ta dramando nan sanger di un 
manera hopi penoso y hasta bida di 
seman humano inocente ta ser exigi. 
E confrontacion na Medio Oriente 
ya a ser predici pa hopi expertonan, 
cu e guerra aki casi sigur lo keda 
continua te na momento cu e dia di 
juicioyega. 

IfUMOR PA PROTCIU 
BOSALUDCU 
LOS WOIS WOIS 






"Nos tur ta haciendo falta di mi difunto 
casa ... y mas tanto ainda e cacho!" 





Señorita! Pero papa, bo ta ouderwets." 



"Ta pakico, ki ora nos 
bishita mi mama, bo 
mester tin un sonrisa 
asina falso riba bo cara? 




"Pero Oscar, ta con bo ta bin riba e idea, 
cu mi tin un relacion cu bo señora? 




"Mi no por compronde pakiko bo ta pone tur e papelnan 
den e laachi di mas abou, Señor Jansen." _ 


"Mi mester bay cera awor. 

Frans ta worry, pa ora cu e cobranza di 
telefoon mester yega." 

